open-index/open-wikipedia-markdown huggingface dataset:
আমিনা খাইয়াম

**আমিনা খাইয়াম** বাংলাদেশত জন্মগ্ৰহণ কৰা এগৰাকী ব্ৰিটিছ নৃত্যশিল্পী, কোৰিঅ’গ্ৰাফাৰ আৰু নৃত্য শিক্ষয়িত্ৰী। তেওঁ কথক নৃত্যৰ সূক্ষ্ম আৰু নাটকীয় **অভিনয়** (অভিনয়ভিত্তিক প্ৰকাশ) শৈলীত আধুনিক আৰু প্ৰগতিশীল কৰ্মৰ বাবে বিশেষভাৱে সমাদৃত।

## প্ৰাৰম্ভিক জীৱন
আমিনা খাইয়ামৰ জন্ম চিলেট বিভাগ, বাংলাদেশত হয়। তেওঁ এনে এটা মুছলমান পৰিয়ালৰপৰা আহিছে, য’ত নৃত্যক সাধাৰণতে সন্মানজনক পেছা হিচাপে গ্ৰহণ কৰা নহৈছিল। তেওঁ ইংলেণ্ডৰ অক্সটেড, চাৰেইত এখন গাঁৱৰ পৰিৱেশত ডাঙৰ-দীঘল হয়, য’ত তেওঁৰ প্ৰয়াত পিতৃয়ে ব্যৱসায় চলাইছিল। তেওঁ অক্সটেড স্কুলত অধ্যয়ন কৰে। 

লণ্ডনত তেওঁ প্ৰথমে অলপনা সেনগুপ্তাৰ ওচৰত নৃত্য শিক্ষা আৰম্ভ কৰে। ১৯৯৬ চনত তেওঁ কথক নৃত্যৰ বিশেষজ্ঞ, নৃত্যশিল্পী, কোৰিঅ’গ্ৰাফাৰ আৰু শিক্ষক সুষ্মিতা ঘোষৰ তত্ত্বাৱধানত স্থানীয় নৃত্য শ্ৰেণীত যোগদান কৰে। ইয়াৰ অংশ হিচাপে তেওঁ লণ্ডনৰ ভাৰতীয় বিদ্যা ভবন শিক্ষামূলক প্ৰতিষ্ঠানত তিনিবছৰ ধৰি প্ৰশিক্ষণ গ্ৰহণ কৰে।

## কেৰিয়াৰ
২০০১ চনত আমিনা খাইয়ামে লণ্ডনৰ পাৰ্চেল ৰুম, চাউথব্যাংক কেন্দ্ৰত পেছাদাৰী নৃত্যশিল্পী হিচাপে আত্মপ্ৰকাশ কৰে। তেওঁৰ নৃত্য পৰিৱেশনা শাস্ত্ৰীয় কথক নৃত্যৰপৰা আৰম্ভ কৰি বহু-মাধ্যমভিত্তিক আধুনিক প্ৰযোজনালৈকে বিস্তৃত। কথক নৃত্যত তেওঁৰ অভিনয়ভিত্তিক প্ৰকাশ শৈলীৰ বাবে তেওঁ বিশেষ প্ৰশংসা লাভ কৰিছে। ২০০৩ চনত তেওঁ আকাডেমি আৰু চাউথ বেংকৰ যৌথ উদ্যোগত অনুষ্ঠিত বাহিৰৰ দৃশ্যধাৰা “এস্কেপেড”ত মুখ্য নৃত্যশিল্পী হিচাপে অংশগ্ৰহণ কৰে। ইয়াৰ উপৰি তেওঁ আন্তঃৰাষ্ট্ৰীয় শিল্প আৰু পৰীক্ষাগাৰ নাট্য মঞ্চৰ মণিপুৰী নৃত্যভিত্তিক প্ৰযোজনা “মেকবেথ – থেমছ নদীৰ তীৰত ৰক্তমঞ্চ”ত অভিনয় কৰে। ২০০৭ চনত তেওঁ নিজৰ নৃত্য সংস্থা “আমিনা খাইয়াম ডান্স কোম্পানি” প্ৰতিষ্ঠা কৰে। এই সংস্থাটোৰ প্ৰতিষ্থাপক আৰু শিল্পী পৰিচালক হিচাপে তেওঁ কথক নৃত্যক মূল কাহিনীধাৰা হিচাপে ব্যৱহাৰ কৰি সমসাময়িক বিষয়-বস্তুৰ প্ৰযোজনা আগবঢ়ায়।

তেওঁ নিজা প্ৰযোজনাৰ লগতে অন্যান্য নৃত্য সংস্থাৰ সৈতে দেশীয় আৰু আন্তঃৰাষ্ট্ৰীয় পৰ্যায়ত বিস্তৃত ভ্ৰমণ কৰিছে। তেওঁ ছোনিয়া ছাবৰী, কুমুদিনী লাখিয়া, নাহিদ ছিদ্দিকী, ফিলিপ ভান হাফেল, দৰ্শন সিং ভুল্লাৰ আৰু জোনাথন লুন আদি খ্যাতিমান নৃত্যশিল্পী আৰু কোৰিঅ’গ্ৰাফাৰৰ সৈতে কাম কৰিছে। তেওঁ কথক নৃত্যক নিজৰ সৃষ্টিৰ কেন্দ্ৰবিন্দু হিচাপে ব্যৱহাৰ কৰে। “লাল শাৰী” নামৰ প্ৰযোজনাত তেওঁ কথক নৃত্যৰ সৈতে সজীৱ শিল্প প্ৰক্ৰিয়াৰ সংযোগ ঘটায়, যি বাৰ্মিংহামৰ মেক কেন্দ্ৰত মঞ্চস্থ কৰা হয় আৰু ৰয়েল অপেৰা হাউচ ফাৰ্ষ্টছ কাৰ্যসূচীৰ বাবে নিৰ্বাচিত হয়। তেওঁ সোনিয়া সাবৰিৰ “ৰেড” আৰু জিৰ’কালচাৰৰ “ফাইণ্ড মি এমংষ্ট দ্য ব্লেক” নামৰ প্ৰযোজনাতো অংশগ্ৰহণ কৰিছে।

২০১৪ চনত তেওঁ স্পেনিছ নাট্যকাৰ ফেদেৰিকো গাৰ্সিয়া লোৰকাৰ নাটক “ইয়াৰ্মা”ক আধুনিক ব্ৰিটিছ নগৰীয়া সমাজৰ পটভূমিত কথক নৃত্যৰ জৰিয়তে ৰূপান্তৰ কৰে। এই প্ৰযোজনাটো টেবল, চেলো আৰু কণ্ঠসংগীতৰ সৈতে সজীৱ সংগীতত পৰিৱেশন কৰা হয়, য’ত শীৰ্ষ চৰিত্ৰত স্বয়ং আমিনা খাইয়ামে নৃত্য কৰে। একেই বছৰত তেওঁ “এ থাউজেণ্ড ফেচেছ” আৰু “আমাদ” নামৰ পূৰ্ণ আৰু মধ্যম পৰিসৰৰ নৃত্য প্ৰযোজনা আগবঢ়ায়।

২০২২ চনত আমিনা খাইয়াম ডান্স কোম্পানিক ২০২১ চনৰ ৰাষ্ট্ৰীয় নৃত্য বঁটাৰ “শ্ৰেষ্ঠ স্বতন্ত্ৰ সংস্থা” শ্ৰেণীত সংক্ষিপ্ত তালিকাভুক্ত কৰা হয়। ২০২৩ চনত এই সংস্থাই এডিনবাৰ্গ উৎসৱ ফ্ৰিঞ্জত “বাৰ্ড” আৰু “ইউ এণ্ড মি” নামৰ দুটা প্ৰদৰ্শনী আগবঢ়ায়। “বাৰ্ড” প্ৰযোজনাটো সামাৰহলৰদ্বাৰা লাষ্ট্ৰাম বঁটাৰে সন্মানিত হয়।

তেওঁ চাৰেই বিশ্ববিদ্যালয়ত স্নাতক (সম্মান) নৃত্য আৰু সংস্কৃতি বিষয় পাঠদান কৰে।

## ব্যক্তিগত জীৱন
আমিনা খাইয়ামৰ এগৰাকী সন্তান আছে, যাৰ জন্ম ২০০৯ চনত হয়।

## তথ্যসূত্ৰ

## বাহ্যিক সংযোগ
* 

শ্ৰেণী:বাংলাদেশৰ ব্যক্তি
শ্ৰেণী:নৃত্যশিল্পী
আনুশেহ্‌ অনাদিল

**আনুশেহ্‌ অনাদিল** এগৰাকী বাংলাদেশী সংগীতশিল্পী, শিল্পী, সাংস্কৃতিক কৰ্মী আৰু সামাজিক উদ্যোগী। তেওঁ **বাংলা বেণ্ড**ৰ লগত জড়িত, যিটো বাংলাদেশৰ প্ৰথম মহিলা নেতৃত্বাধীন বেণ্ড হিচাপে পৰিচিত। ২০০২ চনত প্ৰকাশিত তেওঁলোকৰ প্ৰথম এলবাম *কিংকৰ্তব্যবিমূঢ়*ৰ জৰিয়তে বেণ্ডটোৱে বাংলাদেশ আৰু পশ্চিম বংগ (ভাৰত)ত বিশেষ জনপ্ৰিয়তা লাভ কৰে। আধ্যাত্মিক লোকগীত আৰু নিজা মৌলিক সংগীতৰ সমন্বয়ে তেওঁলোকে গাঁৱৰ বাউল-ফকিৰ পৰম্পৰাক নগৰীয়া জনপ্ৰিয় সংস্কৃতিত আনি এক নতুন ধাৰা সৃষ্টি কৰে। ইয়াৰ জৰিয়তে ফকিৰ লালন শাঁইৰ দৰ্শন নগৰীয়া যুৱ সমাজৰ মাজত নতুন ৰূপে জনপ্ৰিয় হয়। ২০০৫ চনত প্ৰকাশিত তেওঁলোকৰ দ্বিতীয় এলবাম *প্ৰত্যুৎপন্নমত্তিত্ব* ফকিৰ লালন শাঁইৰ প্ৰতি উৎসৰ্গিত। এই এলবামটোৱে ধৰ্মীয় উগ্ৰবাদ আৰু দুৰ্নীতিগ্ৰস্ত ৰাজনীতিক প্ৰশ্ন তোলে। 

আনুশেহ্‌ অনাদিল এগৰাকী গীতিকাৰো। ২০১২ চনত তেওঁ একক এলবাম *ৰাই* প্ৰকাশ কৰে। ‘এখন বোধয় ফুল চোৰণৰ পালা’, ‘আমাৰ মনেৰ মানুহ’, ‘তুইতো মজাৰ মানুষ’ আৰু ‘ধৰ্ম বুজে মানৰে সখা’ আদি তেওঁৰ জনপ্ৰিয় গীত। জাহিদ আহমেদে লিখা ‘তোমাৰ ঘৰে বসত কৰে কয়জনা’ গীতটোৰ তেওঁৰ কণ্ঠে বাংলাদেশ আৰু পশ্চিম বংগ দুয়ো ঠাইতে ব্যাপক জনপ্ৰিয়তা লাভ কৰে। 

তেওঁ বাংলাদেশত প্ৰথমগৰাকী সংগীতশিল্পী যিয়ে নিজৰ মাদকাসক্তিৰ অভিজ্ঞতাৰ বিষয়ে মুকলিকৈ কথা কৈছিল আৰু জীৱন-শৈলী সলনি কৰি সংগীত আৰু শিপাৰ সৈতে পুনৰ সংযোগে কেনেদৰে তেওঁক এই আসক্তিৰপৰা উদ্ধাৰ কৰিলে সেই বিষয়ে ব্যক্ত কৰিছিল।

## পটভূমি আৰু প্ৰাৰম্ভিক জীৱন
আনুশেহ্‌ অনাদিলৰ জন্ম ২৬ মাৰ্চ ১৯৭৭ তাৰিখে ঢাকাত হয়। তেওঁৰ পিতৃ জামাল আহমেদ সুফি এগৰাকী উদ্যোগী আৰু মাতৃ লুবনা মৰিয়ম এগৰাকী নৃত্যশিল্পী তথা সাংস্কৃতিক কৰ্মী। তেওঁৰ মাতৃ আৰু খুৰীয়েক নাইলা খান তাৰেখ মাছুদৰ তথ্যচিত্ৰ চলচ্চিত্ৰ *মুক্তিৰ গান*ত অভিনয় কৰিছিল। 

তেওঁৰ মাতৃফালৰ দেউতাক লেফটেনেণ্ট কৰ্ণেল কাজী নুৰুজ্জামান, বীৰ উত্তম, বাংলাদেশ মুক্তিযুদ্ধৰ সময়ত মুক্তিবাহিনীৰ সপ্তম ছেক্টৰৰ ছেক্টৰ কমাণ্ডাৰ আছিল। 

শৈশৱত আনুশেহে উত্তৰ ভাৰতীয় শাস্ত্ৰীয় সংগীতত প্ৰশিক্ষণ লাভ কৰে। বংগৰ বাউল আৰু ফকিৰসকলৰ সৈতে সংস্পৰ্শৰ জৰিয়তে তেওঁলোকৰ দৰ্শন আৰু সংগীতত স্বাধীনতাৰ অনুভৱ কৰে। ১৯৯৮ চনত তেওঁ বাংলা বেণ্ডৰ সৈতে সংগীত জীৱন আৰম্ভ কৰে।

## কৰ্মজীৱন
আনুশেহ্‌ অনাদিল ‘‘যাত্ৰা বাংলাদেশ’’ৰ প্ৰতিষ্থাপক আৰু সৃজনশীল নিৰ্দেশক। ২০০০ চনত প্ৰতিষ্ঠিত এই প্ৰতিষ্ঠানটোৱে বাংলাদেশৰ লোকশিল্প, হস্তশিল্প আৰু সাংস্কৃতিক ঐতিহ্য প্ৰচাৰ কৰে। ‘‘যাত্ৰা বিৰতি’’ নামৰ ইয়াৰ এক শাখা লোকসংগীত আৰু সজীৱ সাংস্কৃতিক চৰ্চাৰ এক গুৰুত্বপূৰ্ণ কেন্দ্ৰ হিচাপে পৰিচিত।

## ব্যক্তিগত জীৱন
আনুশেহ্‌ অনাদিলে ১৬ ডিচেম্বৰ ২০১৬ তাৰিখে পণ্ডিত ৰবি শংকৰৰ শিষ্য সেথ পাণ্ডুৰংগা ব্লুমবাৰ্গক বিবাহ কৰে। তেওঁ আগৰ স্বামী বুনোৰ সৈতে দুগৰাকী কন্যা সন্তানৰ মাতৃ।

## বঁটা আৰু সন্মান
* “দ্য মিউজিকেল জাৰ্নেলিষ্টছ এৱাৰ্ড” (২০০৬)
* “অনন্যাৰ শ্ৰেষ্ঠ ১০ নাৰী” (২০০৭) 
* “মীটো মেম’ৰিয়েল এৱাৰ্ড” (২০০৯) 
* টেলিভিছন ধাৰাবাহিকৰ “শ্ৰেষ্ঠ শীৰ্ষক গীত”ৰ বাবে “ডেইলি প্ৰতিদিন এৱাৰ্ড” (২০১১)

## তথ্যসূত্ৰ

শ্ৰেণী:বঙালী কণ্ঠশিল্পী
শ্ৰেণী:বাংলাদেশৰ কণ্ঠশিল্পী
শ্ৰেণী:গায়িকা
মাচুদা খাতুন

**মাচুদা খাতুন** (বাংলা: মাসুদা খাতুন; ১৮৮৫–১৯২৬) এগৰাকী অগ্ৰণী বঙালী নাৰীবাদী আৰু ধৰ্মনিৰপেক্ষ চিন্তাবিদ আছিল। তেওঁ এগৰাকী সমাজ সংস্কাৰকো আছিল। তেওঁৰ কলমী নাম আছিল **Mrs M Rahman**।

## প্ৰাথমিক জীৱন
মাচুদা খাতুনৰ জন্ম ১৮৮৫ চনত এক জমিদাৰ পৰিয়ালত হৈছিল। তেওঁৰ পিতৃ এগৰাকী অধিবক্তা আছিল আৰু তেওঁ হুগলী জিলা, বংগ প্ৰেছিডেন্সী, ব্ৰিটিছ ৰাজত কৰ্মৰত আছিল। ১১ বছৰ বয়সতে তেওঁৰ বিয়া হয়। তেওঁৰ স্বামী মাহমুদূৰ ৰহমান কলকাতাত এগৰাকী ৰেজিষ্ট্ৰাৰ হিচাপে কৰ্মৰত আছিল। সেই সময়ৰ এগৰাকী উল্লেখযোগ্য নাৰীবাদী আৰু তেওঁৰ নিয়মীয়া চিঠি-পত্ৰ বন্ধুত্বৰ সঙ্গী আছিল বেগম ৰোকেয়া সাখাৱাত হুছেইন।

## কেৰিয়াৰ
মাচুদা খাতুনে নাৰী অধিকাৰ আৰু নাৰীবাদ বিষয়ত লেখালেখি কৰিছিল। তেওঁ ৰক্ষণশীল মুছলমান সমাজৰ কঠোৰ সমালোচনা কৰিছিল। তেওঁৰ লেখাত ব্যঙ্গ আৰু ৰসিকতাৰ ব্যৱহাৰেৰে ইছলামবাদী ধাৰণাৰ বিৰুদ্ধে মত প্ৰকাশ কৰিছিল। প্ৰগতিশীল মুছলমান সমাজত তেওঁৰ ৰচনাৰ যথেষ্ট প্ৰশংসা হৈছিল। 

তেওঁ কাজী নজৰুল ইছলাম সম্পাদিত আলোচনী *ধূমকেতু*ৰ নিয়মীয়া লেখিকা আছিল। ভৱিষ্যতৰ বাংলাদেশৰ ৰাষ্ট্ৰীয় কবি কাজী নজৰুল ইছলামে তেওঁৰ প্ৰতি শ্ৰদ্ধা জনাই *বিশেৰ বাঁশী* কবিতাখন উৎসৰ্গা কৰিছিল আৰু তেওঁক “মা” বুলি সম্বোধন কৰিছিল। তেওঁ ধৰ্মনিৰপেক্ষ চিন্তাধাৰাৰ দৃঢ় সমৰ্থক আছিল আৰু মুছলমান আৰু হিন্দু সমাজৰ মাজত ঐক্যৰ আহ্বান জনাইছিল। 

মাচুদা খাতুনে সেই সময়ত বুৰ্খা নিপিন্ধাকৈ চিনেমা আৰু কীৰ্তন অনুষ্ঠানলৈ গৈছিল, যি তেতিয়াৰ সমাজত অতি ব্যতিক্ৰমী আছিল। তেওঁ বেশ্যাবৃত্তিৰপৰা মুক্তিৰ বাবে এক পুনৰ্বাসন কেন্দ্ৰ স্থাপন কৰাতো সহায় কৰিছিল। তেওঁ *Purdah versus Deprivation* নামৰ ৰচনা লিখিছিল, য’ত পৰ্দা প্ৰথাৰ জৰিয়তে ইছলামত নাৰীসকলক কিদৰে প্ৰান্তীয় কৰা হৈছে তাৰ সমালোচনা কৰা হৈছে।

## মৃত্যু
১৯২৬ চনত মাচুদা খাতুনৰ মৃত্যু হয়। তেওঁৰ মৃত্যুৰ পাছত কাজী নজৰুল ইছলামে তেওঁক উৎসৰ্গা কৰি এখন গ্ৰন্থ প্ৰকাশ কৰে, য’ত তেওঁক “অগ্নি নাগিনী” উপাধি দিয়া হয়। ১৯২৭ চনত তেওঁৰ স্বামীয়ে *চানাচুৰ* নামৰ গ্ৰন্থ হিচাপে তেওঁৰ সংগৃহীত ৰচনা প্ৰকাশ কৰে।

## তথ্যসূত্ৰ

শ্ৰেণী:বাংলাদেশৰ লেখক
শ্ৰেণী:বাংলাদেশৰ নাৰীবাদী
শ্ৰেণী:লেখিকা
মহিলাৰ বিৰুদ্ধে সকলো ধৰণৰ বৈষম্য দূৰীকৰণৰ চুক্তি (১৯৭৯)

**মহিলাৰ বিৰুদ্ধে সকলো ধৰণৰ বৈষম্য নিৰ্মূলকৰণ চুক্তি** চমুকৈ **CEDAW** এক আন্তৰ্জাতিক চুক্তি, য'ত এটা প্ৰস্তাৱনা আৰু ৩০টা অনুচ্ছেদ আছে, যাক সাধাৰণতে মহিলাৰ বাবে আন্তঃৰাষ্ট্ৰীয় অধিকাৰ বিধেয়ক হিচাপে জনা যায়। এই চুক্তিখনে মহিলাৰ বিৰুদ্ধে বৈষম্যৰ ধৰণসমূহৰ সংজ্ঞা দিয়ে আৰু এনে বৈষম্যৰ অন্ত পেলোৱাৰ বাবে এক এজেণ্ডা সৃষ্টি কৰে। ১৯৭৯ চনত ৰাষ্ট্ৰসংঘৰ সাধাৰণ পৰিষদে ইয়াক গ্ৰহণ কৰে আৰু ১৯৮১ চনৰ ৩ ছেপ্টেম্বৰত ইয়াক প্ৰতিষ্ঠা কৰা হয়, তাৰ পিছৰপৰা ১৮৯খন ৰাষ্ট্ৰই ইয়াক অনুমোদন জনায়।

এই চুক্তিখন গ্ৰহণৰ বাবে ৰাষ্ট্ৰসমূহে এনে ব্যৱস্থা গ্ৰহণ কৰি মহিলাৰ বিৰুদ্ধে সকলো ধৰণৰ বৈষম্যৰ অন্ত পেলাবলৈ তলৰ বিষয়কেইটাত প্ৰতিশ্ৰুতিবদ্ধ হ’ব লাগিব: **১)** আইনী ব্যৱস্থাত পুৰুষ আৰু মহিলাৰ সমতাৰ নীতি অন্তৰ্ভুক্ত কৰা আৰু পূৰ্বতে থকা বৈষম্যমূলক আইনসমূহ বিলুপ্ত কৰা, **২)** বৈষম্যৰ বিৰুদ্ধে মহিলাসকলক ফলপ্ৰসূ সুৰক্ষা নিশ্চিত কৰিবলৈ ন্যায়ালয় আৰু ৰাজহুৱা প্ৰতিষ্ঠান স্থাপন কৰা আৰু **৩)** ব্যক্তি, সংস্থা বা উদ্যোগৰদ্বাৰা মহিলাৰ বিৰুদ্ধে কৰা সকলো বৈষম্যমূলক কাৰ্য স্থায়ীভাৱে আঁতৰোৱাটো নিশ্চিত কৰা।

এই চুক্তিখন অনুমোদন কৰা ৫০খনতকৈও অধিক দেশে কিছুমান ঘোষণা, সংৰক্ষণ আৰু আপত্তিৰ অধীনত অনুমোদন জনাইছে। উদাহৰণস্বৰূপে, সেই দেশসমূহৰ ভিতৰত ৩৮খনে ২৯ নং অনুচ্ছেদ বলৱৎ কৰাটো নাকচ কৰিছিল, যিয়ে চুক্তিখনৰ ব্যাখ্যা বা প্ৰয়োগ সম্পৰ্কীয় বিবাদ নিষ্পত্তিৰ উপায়সমূহৰ বিষয়ে আলোচনা কৰে।  অষ্ট্ৰেলিয়াৰ ঘোষণাত ইয়াৰ ফেডাৰেল সাংবিধানিক ব্যৱস্থাৰ ফলত কেন্দ্ৰীয় চৰকাৰৰ ক্ষমতাৰ সীমাবদ্ধতা উল্লেখ কৰা হৈছে।

আমেৰিকা আৰু পালাউ CEDAW ৰ স্বাক্ষৰকাৰী, কিন্তু এই সন্ধি অনুমোদন কৰা নাই। হোলী ছী, ইৰাণ, ছোমালিয়া, চুডান আৰু টংগা চেডাউৰ স্বাক্ষৰকাৰী নহয়।

বৰ্তমান চিড'(CEDAW) কমিটিৰ অধ্যক্ষৰ পদত আছে আনা পেলেজ নাৰ্ভায়েজে।
## চুক্তি
#### সাৰাংশ
এই চুক্তিখনৰ আৰ্হি সকলো ধৰণৰ বৰ্ণ বৈষম্য নিৰ্মূলকৰণ চুক্তিৰ দৰেই, ইয়াৰ গুৰুত্বপূৰ্ণ বাধ্যবাধকতাৰ পৰিসৰ আৰু ইয়াৰ আন্তঃৰাষ্ট্ৰীয় নিৰীক্ষণ ব্যৱস্থা দুয়োটাৰে ক্ষেত্ৰত। এই চুক্তিখন ছটা ভাগত গঠিত আৰু মুঠ ৩০টা প্ৰবন্ধ আছে।

প্ৰথম খণ্ডত (ধাৰা ১–৬) বৈষম্যহীনতা, যৌন কু-সংস্কাৰ আৰু যৌন সৰবৰাহৰ ওপৰত গুৰুত্ব আৰোপ কৰা হৈছে।
দ্বিতীয় খণ্ডত (ধাৰা ৭–৯) ৰাজনৈতিক জীৱন, প্ৰতিনিধিত্ব আৰু জাতীয়তাৰ অধিকাৰৰ ওপৰত গুৰুত্ব আৰোপ কৰি ৰাজহুৱা ক্ষেত্ৰত মহিলাৰ অধিকাৰৰ ৰূপৰেখা দাঙি ধৰা হৈছে।
তৃতীয় খণ্ডত (ধাৰা ১০–১৪) মহিলাৰ অৰ্থনৈতিক আৰু সামাজিক অধিকাৰৰ বিষয়ে বৰ্ণনা কৰা হৈছে, বিশেষকৈ শিক্ষা, নিয়োগ আৰু স্বাস্থ্যৰ ওপৰত গুৰুত্ব আৰোপ কৰা হৈছে। এই খণ্ডত গ্ৰাম্য মহিলাসকলৰ বাবে বিশেষ সুৰক্ষা আৰু তেওঁলোকে সন্মুখীন হোৱা সমস্যাসমূহো অন্তৰ্ভুক্ত কৰা হৈছে।
চতুৰ্থ খণ্ডত (অনুচ্ছেদ ১৫ আৰু ১৬) আইনৰ আগত সমতাৰ অধিকাৰৰ লগতে বিবাহ আৰু পাৰিবাৰিক জীৱনত নাৰীৰ সমতাৰ অধিকাৰৰ ৰূপৰেখা দাঙি ধৰা হৈছে।
পঞ্চম খণ্ডত (ধাৰা ১৭–২২) মহিলাৰ বিৰুদ্ধে বৈষম্য দূৰীকৰণ সমিতিৰ লগতে ৰাজ্য পক্ষসমূহৰ প্ৰতিবেদন প্ৰক্ৰিয়াও গঠন কৰা হৈছে।
ষষ্ঠ খণ্ডত (ধাৰা ২৩–৩০) অন্যান্য সন্ধিসমূহৰ ওপৰত চুক্তিখনৰ প্ৰভাৱ, পক্ষ ৰাষ্ট্ৰসমূহৰ প্ৰতিশ্ৰুতি আৰু চুক্তিখনৰ প্ৰশাসনৰ বিষয়ে বৰ্ণনা কৰা হৈছে।

## তথ্যসূত্ৰ

শ্ৰেণী:নাৰীৰ অধিকাৰ
শ্ৰেণী:চুক্তি
বাংলাদেশ নেচনেল উইমেন ল’ এছোচিয়েচন

**বাংলাদেশ নেচনেল উইমেন ল’ এছ’চিয়েচন** বাংলাদেশৰ ঢাকাত অৱস্থিত এটা উকীল সংস্থা। এই সংস্থা ১৯৭৯ চনত প্ৰতিষ্ঠা কৰা হয়। ইয়াৰ মূল লক্ষ্য হৈছে "দেশৰ প্ৰতিগৰাকী মহিলা আৰু শিশুৰ বাবে সম সুযোগ আৰু সম অধিকাৰ সৃষ্টি কৰা।" 
## তথ্যসূত্ৰ

শ্ৰেণী:আইনসভা
শ্ৰেণী:অনুষ্ঠান প্ৰতিষ্ঠান
মানৱ অধিকাৰ (সশস্ত্ৰ বাহিনীত মহিলা) সংশোধনী আইন ২০০৭

**মানৱ অধিকাৰ (সশস্ত্ৰ বাহিনীত মহিলা) সংশোধনী আইন ২০০৭** আইনখন ২০০৭ চনত নিউজিলেণ্ডৰ সংসদত গৃহীত হোৱা এখন আইন। এই আইনৰদ্বাৰা “মানৱ অধিকাৰ আইন ১৯৯৩’’ আইনমতে নিউজিলেণ্ড প্ৰতিৰক্ষা বাহিনীত যুদ্ধৰ ভূমিকাত সেৱা আগবঢ়োৱাত মহিলাসকলৰ ক্ষেত্ৰত থকা বাধা আঁতৰাই পেলোৱা হৈছিল। 

## পৃষ্ঠভূমি
১৯৮৫ চনত যেতিয়া নিউজিলেণ্ডে মহিলাৰ বিৰুদ্ধে সকলো ধৰণৰ বৈষম্য দূৰীকৰণৰ চুক্তি (CEDAW) অনুমোদন কৰিছিল, ইয়াৰদ্বাৰা এই চুক্তিখন প্ৰয়োগ নকৰাৰ অধিকাৰ সংৰক্ষিত আছিল, যিহেতু ই মহিলাসকলক সামৰিক বাহিনীত যুদ্ধৰ ভূমিকা গ্ৰহণ কৰাত নিষেধাজ্ঞা আৰোপ কৰা বৰ্তমানৰ নীতিৰ সৈতে সংঘাতত লিপ্ত হৈছিল। এই নীতি ১৯৯৩ চনৰ মানৱ অধিকাৰ আইনত প্ৰতিফলিত হৈছিল য'ত সশস্ত্ৰ বাহিনীক যুদ্ধৰ ভূমিকা সম্পৰ্কে লিংগৰ ভিত্তিত বৈষম্যৰ বিৰুদ্ধে নিষেধাজ্ঞাৰপৰা ৰেহাই দিয়া হৈছিল। যুদ্ধত সেৱা আগবঢ়োৱা মহিলাৰ বিৰুদ্ধে নীতি ২০০০ চনত এনজেডডিএফে আনুষ্ঠানিকভাৱে বাতিল কৰিছিল যদিও এই ৰেহাই চিড’ৰ সম্পূৰ্ণ অনুমোদনৰ বাধা হিচাপে বিধিৰ বহীত থাকিল।

## পৰিচয় আৰু অংশ
মানৱ অধিকাৰ (সশস্ত্ৰ বাহিনীত মহিলা) সংশোধনী আইন ২০০৭, সংশোধনী বিধেয়কখন প্ৰথমবাৰৰ বাবে সংসদৰ সদস্য লিন পিলেইৰ 
প্ৰস্তাৱযোগে ২০০৬ চনৰ ৪ মে'ত প্ৰৱেশ কৰিছিল। ইয়াৰ পিছত ২৪ আগষ্টত সদনত এই বিধেয়ক উত্থাপন কৰা হয়। ২০০৬ চনৰ ৬ ছেপ্টেম্বৰত এই বিধেয়কখনৰ প্ৰথম পঠন সৰ্বসন্মতিক্ৰমে গৃহীত হয় আৰু বৈদেশিক পৰিক্ৰমা, প্ৰতিৰক্ষা আৰু বাণিজ্য সমিতিলৈ প্ৰেৰণ কৰা হয়।

২০০৬ চনৰ ১৫ ডিচেম্বৰত কমিটীয়ে বিধেয়কখনৰ সৰু সৰু কাৰিকৰী সংশোধনীৰ কাম আগবঢ়াই নিবলৈ পৰামৰ্শ দিয়ে। তাৰ পিছত ২০০৭ চনৰ মাৰ্চ মাহত চৰকাৰে এই বিধেয়কখন গ্ৰহণ কৰে যাতে সেই বছৰৰ শেষৰফালে নিউজিলেণ্ডে মহিলাৰ বিৰুদ্ধে বৈষম্য নিৰ্মূলকৰণ সমিতিলৈ সময়ে সময়ে প্ৰকাশ কৰা প্ৰতিৱেদন গৃহীত কৰাটো নিশ্চিত কৰা হয়। ইয়াৰ পিছৰ পৰ্যায়সমূহ সৰ্বসন্মতিক্ৰমে পাৰ কৰা হয়, আৰু ২০০৭ চনৰ ৩ মে'ত তৃতীয় পঠনত আইন হিচাপে গৃহীত হয়।

## তথ্যসূত্ৰ

শ্ৰেণী:আইন
শ্ৰেণী:নাৰীৰ অধিকাৰ
প্ৰেৰণা গাৰ্লছ স্কুল

**প্ৰেৰণা গাৰ্লছ স্কুল** *(প্ৰেৰণা ছোৱালী বিদ্যালয়)* হৈছে ভাৰতৰ উত্তৰ প্ৰদেশৰ লক্ষ্ণৌৰ অসুবিধাগ্ৰস্ত ছোৱালীৰ বাবে এখন ব্যক্তিগত, কম খৰচী, কে-১২ বিদ্যালয়। বিদ্যালয়খনে ছোৱালীৰ শিক্ষাৰ ওপৰত ইয়াৰ প্ৰভাৱৰ বাবে স্বীকৃতি লাভ কৰিছে, আৰু ইয়াক ওবামা ফাউণ্ডেশ্যনৰ গাৰ্লছ অপাৰ্চনিটি এলায়েন্সৰ সৈতে জড়িত এমি বঁটা বিজয়ী তথ্যচিত্ৰত অভিনয় কৰা হৈছিল। ২০০৩ চনত শিক্ষাবিদ আৰু মহিলা অধিকাৰ কৰ্মী উৰ্বশী সাহনীয়ে প্ৰতিষ্ঠা কৰা এই বিদ্যালয়খনত বৰ্তমানৰ ১০০০ৰো অধিক ছাত্ৰ-ছাত্ৰী আছে আৰু ৫,০০০ৰো অধিক ছোৱালীক সেৱা আগবঢ়াইছে।

## ইতিহাস
প্ৰেৰণা গাৰ্লছ স্কুল ২০০৩ চনত উৰ্বশী সাহনীৰ দ্বাৰা ৩০ গৰাকী ছাত্ৰী লৈ আৰম্ভ কৰা হৈছিল। বিদ্যালয়খন সকলোৰে বাবে সুলভ কৰি তুলিবলৈ মাহিলি মাত্ৰ ১০ টকা মাচুল নিৰ্ধাৰণ কৰা হৈছিল। লক্ষ্ণৌৰ আৰ্থিকভাৱে বঞ্চিত পটভূমিৰ ছোৱালী, বিশেষকৈ আশে-পাশে থকা বস্তি আৰু সম্প্ৰদায়ৰ যিসকলে প্ৰায়ে ঘৰুৱা সহায়ক হিচাপে কাম কৰিছিল, তেওঁলোকৰ শৈক্ষিক প্ৰয়োজনীয়তা পূৰণৰ বাবে সাহনীয়ে প্ৰতিষ্ঠা কৰা অলাভজনক সংস্থা ষ্টাডি হল এডুকেশ্যনেল ফাউণ্ডেশ্যন (SHEF)ৰ ছাঁত ইয়াক সৃষ্টি কৰা হৈছিল।

প্ৰেৰণা গাৰ্লছ স্কুলে ছাত্ৰ-ছাত্ৰীসকলক লিংগভিত্তিক ক্ষমতাৰ গাঁথনিৰ বিষয়ে সচেতন কৰি তোলা, প্ৰতিষ্ঠিত পৰম্পৰা আৰু সামাজিক নীতি-নিয়মৰ বিষয়ে প্ৰশ্ন উত্থাপন কৰা, আত্মসন্মান আৰু আকাংক্ষা কৰাৰ ক্ষমতা গঢ়ি তোলাৰ বাবে ‘ক্ৰিটিকেল ফেমিনিষ্ট পেডাগজি’ গ্ৰহণ কৰাৰ বাবে পৰিচিত। পাঠ্যক্ৰম প্ৰসংগভিত্তিক আৰু ছোৱালীৰ জীৱনৰ লগত প্ৰাসংগিক হ'ব পৰাকৈ ৰচনা কৰা হৈছে। বৰ্তমান বিদ্যালয়খনত ১০০০ৰো অধিক ছাত্ৰ-ছাত্ৰীৰ নামভৰ্তি আছে।

## স্বীকৃতি
প্ৰেৰণা গাৰ্লছ স্কুলৰ শিক্ষা মডেল আৰু লক্ষ্য মিচেল ওবামাৰ সৈতে নিৰ্মিত “Creators for Change on Girls' Education” নামৰ তথ্যচিত্ৰত অন্তৰ্ভুক্ত কৰা হৈছিল। এই ৪৯ মিনিটীয়া তথ্যচিত্ৰখন ইউটিউব অৰিজিনেলৰ বাবে নিৰ্মাণ কৰা হৈছিল আৰু ওবামা ফাউণ্ডেশ্যনৰ ছোৱালীৰ সুযোগ মিত্ৰতাৰ সহায়ত প্ৰযোজনা কৰা হয়। তথ্যচিত্ৰখন ২০২১ চনত অসাধাৰণ দিনৰ অকল্পনীয় বিশেষ শ্ৰেণীত এমি বঁটা লাভ কৰে।

*দ্য আটলাণ্টিক*ৰ তথ্য অনুসৰি বিদ্যালয়খনে ২০১৭ চনলৈকে “দৰিদ্ৰ পটভূমিৰ ৫,০০০তকৈ অধিক ছোৱালীক শিক্ষা প্ৰদান কৰিছে।”

## আৰু চাওক
* ভাৰতৰ শিক্ষা
* নাৰীবাদ

## অধিক পঢ়ক
* 

## তথ্যসূত্ৰ

শ্ৰেণী:নাৰীবাদ
শ্ৰেণী:ভাৰতৰ শিক্ষা
শ্ৰেণী:ভাৰতৰ শৈক্ষিক প্ৰতিষ্ঠান
শ্ৰেণী:উত্তৰ প্ৰদেশ
আনা মাৰিয়া

**আনা মাৰিয়া** (১৭ মে' ১৯২৯ – ৬ এপ্ৰিল ১৯৮৩) এল ছালভাডৰৰ এফএমএলএন গঠন কৰা পাঁচটা গেৰিলা সংগঠনৰ ভিতৰত আটাইতকৈ পুৰণি *ফুয়েৰ্জাছ পপুলাৰেছ ডি লিবাৰেচন ফাৰাবুণ্ডো মাৰ্টি* (এফপিএল)ৰ দ্বিতীয় কমাণ্ড ড° মেলিডা আনয়া মণ্টেছৰ নম-ডি-গুৱেৰ আছিল।

এগৰাকী বুদ্ধিজীৱী, অঞ্চলটোৰ বিপ্লৱী মহিলাসকলৰ মাজত তেওঁক আইকন হিচাপে গণ্য কৰা হৈছিল। অৱশেষত ১৯৮৩ চনৰ ৬ এপ্ৰিলত নিকাৰাগুয়াৰ মানাগুয়াত তেওঁৰ নিজৰ সতীৰ্থসকলে তেওঁক হত্যা কৰে। 

পিছলৈ এফএমএলএনে ইয়াৰ নেতা কেয়েটানো কাৰ্পিঅ' (কেতিয়াবা "লেটিন আমেৰিকাৰ হো চি মিন" বুলিও কোৱা হয়)ক এই অপৰাধৰ বাবে দায়ী ব্যক্তি বুলি দোষাৰোপ কৰে আৰু তেওঁ আত্মহত্যা কৰে। যদিও সেই সময়ত তেওঁ নিকাৰাগুয়াত নাছিল, বহুতে বিশ্বাস কৰে যে তেওঁৰ স্থিতিৰ ফলত এনে পৰিস্থিতিৰ সৃষ্টি হৈছিল যাৰ ফলত আনা মাৰিয়াৰ সহযোগীসকলে তেওঁক হত্যা কৰিছিল। 

## প্ৰাথমিক জীৱন
এল ছালভাডৰৰ কেন্দ্ৰীয় অঞ্চলৰ সৰু চহৰ চেণ্টিয়াগো টেক্সাকুৱাংগোছত তেওঁৰ জন্ম হৈছিল। আনা মাৰিয়াই এল ছালভাডৰ বিশ্ববিদ্যালয়ৰপৰা শিক্ষাত ডক্টৰেট ডিগ্ৰী লাভ কৰে আৰু ১৯৬০ চনত শিক্ষাৰ অধ্যাপিকা হয় আৰু ক্লাছ দিয়ে। আলবাৰ্টো মাছফেৰাৰ বিশ্ববিদ্যালয়ৰ সহকাৰী পৰিচালক আছিল। 

১৯৬৫ চনত আনয়া মণ্টেছে ১৯৬৫ চনত প্ৰথমবাৰৰ বাবে প্ৰদৰ্শন কৰাৰ পাছত নেচনেল এছ'চিয়েচন অৱ এল ছালভাডৰিয়ান টিচাৰ্ছ (ANDES) প্ৰতিষ্ঠা কৰে, যাক ২১ ডি জুনিঅ' বুলিও কোৱা হয়। ১৯৬৮ আৰু ১৯৭১ চনত শিক্ষাবিদসকলৰ ধৰ্মঘটৰ নেতৃত্ব দিছিল, যিয়ে জেনেৰেল ফিডেল চানচেজ হাৰ্নাণ্ডেজৰ চৰকাৰৰ বাবে ডাঙৰ সমস্যাৰ সৃষ্টি কৰিছিল। 

১৯৭০ চনত এল ছালভাডৰৰ কমিউনিষ্ট পাৰ্টিৰ প্ৰাক্তন সচিব প্ৰধান ছালভাডৰ কেয়েটানো কাৰ্পিঅ’ই এল ছালভাডৰৰ প্ৰথমটো গেৰিলা দল প্ৰতিষ্ঠা কৰে: পিপলছ লিবাৰেচন ফৰ্চেছ ফাৰাবুণ্ডো মাৰ্টি (এফপিএল)। 

## হত্যাকাণ্ড
এফএমএলএনৰ ভিতৰত গঢ় লৈ উঠা গভীৰ বিভাজনৰ বাবেই আনয়া মণ্টেছৰ হত্যাকাণ্ড সংঘটিত হৈছিল। আনা মাৰিয়াৰ নেতৃত্বত গৰিষ্ঠসংখ্যকে চৰকাৰৰ সৈতে আলোচনাৰ পক্ষপাতী আছিল।  কঠোৰপন্থী দলটোৱে এল ছালভাডৰ চৰকাৰৰ সৈতে যিকোনো আলোচনাৰ বিৰোধিতা কৰিছিল, আৰু দীৰ্ঘদিনীয়া যুদ্ধৰ সমৰ্থন কৰিছিল। এই ফৈদৰ নেতৃত্বত আছিল কমাণ্ডাৰ ছালভাডৰ কেয়েটানো কাৰ্পিঅ’। 

১৯৮৩ চনৰ ৬ এপ্ৰিলত নিকাৰাগুয়াৰ মানাগুয়াৰ ঘৰতে আনা মাৰিয়াক হত্যা কৰা হয়। তেওঁৰ হত্যাকাৰীসকলে বৰফৰ টুকুৰাৰে ৮৩ বাৰ  আঘাত কৰে আৰু তাৰ পিছত ছুৰীৰে ডিঙি কাটি পেলায়। পিছত নিকাৰাগুয়া কৰ্তৃপক্ষই হত্যাকাৰীক গ্ৰেপ্তাৰ কৰি এফএমএলএনৰ সদস্য বুলি ধৰা পেলায়। পিছত ৰ’জেলিঅ’ বাজাগ্লিয়াই আনা মাৰিয়াৰ হত্যাকাণ্ডৰ কথা স্বীকাৰ কৰি কয় যে তেওঁ এই কামৰ বাবে কাৰ্পিঅ’ৰ নিৰ্দেশত আছিল, যদিও পিছত সেই হত্যাকাণ্ড প্ৰত্যাহাৰ কৰে। তেওঁক সমাধিস্থ কৰাৰ পাছত আৰু আনা মাৰিয়াৰ হত্যাকাণ্ডৰ তত্ত্বাৱধানত তেওঁ জড়িত বুলি খবৰ শুনি কাৰ্পিঅ'ই নিজৰ ঘৰতে আত্মহত্যা কৰে।

## তথ্যসূত্ৰ

শ্ৰেণী:মৃত ব্যক্তি
শ্ৰেণী:মহিলা উগ্ৰপন্থী
মহিলা গণমাধ্যম কেন্দ্ৰ

**মহিলা গণমাধ্যম কেন্দ্ৰ** (ইংৰাজী: *Women's Media Center*, সংক্ষেপে **WMC**) হৈছে ২০০৫ চনত আমেৰিকা যুক্তৰাষ্ট্ৰত লেখিকা আৰু সমাজকৰ্মী জেন ফণ্ডা, ৰবিন মৰ্গান আৰু গ্ল'ৰিয়া ষ্টেইনমে প্ৰতিষ্ঠা কৰা এটা আমেৰিকান ৫০১(গ)(৩) শ্ৰেণীৰ অলাভজনক মহিলা সংস্থা। সভানেত্ৰী জুলি বাৰ্টনৰ নেতৃত্বত, এই সংস্থাই সংবাদ মাধ্যমত মহিলাৰ উপস্থাপন উন্নত কৰা, নেতৃত্ব আৰু সংবাদ মাধ্যমৰ প্ৰশিক্ষণ প্ৰদান কৰা আৰু মৌলিক বিষয়বস্তু সৃষ্টি কৰাৰ ক্ষেত্ৰত কাম কৰি আহিছে।

## সংবাদ মাধ্যমত মহিলাৰ প্ৰতিনিধিত্ব
মহিলা গণমাধ্যম কেন্দ্ৰই সংবাদ মাধ্যমত মহিলাক শক্তিশালী আৰু দৃশ্যমানভাৱে উপস্থাপন কৰাৰ উদ্দেশ্যে কাম কৰে আৰু সংবাদ মাধ্যমৰ বিষয়বস্তু আৰু উৎসসমূহ বৈচিত্ৰ্যময় কৰি তোলাৰ প্ৰচেষ্টা চলায়, যাতে মহিলা আৰু কন্যাশিশুৰ কাহিনী আৰু দৃষ্টিভংগী সঠিকভাৱে প্ৰতিফলিত হয়। সংস্থাটোৱে এই লক্ষ্য পূৰণৰ বাবে আলোচনা সভা আয়োজন কৰে, প্ৰতিবেদন প্ৰকাশ কৰে, তৃণমূল পৰ্যায়ৰ অভিযান সংগঠিত কৰে আৰু সংবাদ মাধ্যম প্ৰতিষ্ঠানসমূহৰ সৈতে সহযোগিতা কৰে।

আমেৰিকান মনোবৈজ্ঞানিক সংস্থা (American Psychological Association)-ৰ কন্যাশিশুৰ যৌনকৰণ বিষয়ক টাস্ক ফ’ৰ্চৰ প্ৰতিবেদন প্ৰকাশৰ পিছত, মহিলা গণমাধ্যম কেন্দ্ৰই দহটাৰো অধিক সংস্থাৰ সৈতে অংশীদাৰ হৈ SPARK Summit (Sexualization Protest: Action, Resistance, Knowledge) নামৰ এক ৰাষ্ট্ৰীয় সন্মিলনৰ আয়োজন কৰে। এই সন্মিলন ২০১০ চনৰ ২২ অক্টোবৰ তাৰিখে নিউয়ৰ্ক চিটিৰ হাণ্টাৰ কলেজত অনুষ্ঠিত হয়।

মহিলা গণমাধ্যম কেন্দ্ৰই সামাজিক মাধ্যম বঁটা (Social Media Award) প্ৰদান কৰে, যাৰ জৰিয়তে সংবাদ মাধ্যমত মহিলা আৰু কন্যাশিশুৰ দৃশ্যমানতা আৰু ক্ষমতা বৃদ্ধিত গুৰুত্বপূৰ্ণ অৱদান আগবঢ়োৱা ব্যক্তিসকলক স্বীকৃতি দিয়া হয়। ২০১১ চনত এই বঁটা প্ৰথমবাৰৰ বাবে জুড ডয়েলক প্ৰদান কৰা হৈছিল।

## সংবাদ মাধ্যম প্ৰশিক্ষণ আৰু বিশেষজ্ঞ উৎস
২০০৮ চনত মহিলা গণমাধ্যম কেন্দ্ৰই Progressive Women's Voices নামৰ সংবাদ মাধ্যম আৰু নেতৃত্ব প্ৰশিক্ষণ কাৰ্যসূচী আৰম্ভ কৰে, যাৰ উদ্দেশ্য আছিল যোগ্য মহিলা বিশেষজ্ঞসকলক সম্পাদক, সাংবাদিক আৰু প্ৰযোজকৰ সৈতে সংযোগ কৰাই দিয়া। WMC-ৰ অনলাইন ডাটাবেছ SheSource-এ ৫০০ৰো অধিক মহিলা বিশেষজ্ঞৰ তথ্য সংৰক্ষণ কৰি ৰাখে, যাক সংবাদ মাধ্যমত মহিলা উৎস বিচৰা সাংবাদিকসকলে ব্যৱহাৰ কৰে।

## লিংগ বৈষম্য পৰ্যবেক্ষণ
মহিলা গণমাধ্যম কেন্দ্ৰই সংবাদ মাধ্যমত লিংগ বৈষম্য পৰ্যবেক্ষণ কৰা আৰু ন্যায়সংগত উপস্থাপনৰ বাবে অভিযান চলায়। ২০০৮ চনৰ আমেৰিকাৰ ৰাষ্ট্ৰপতি নিৰ্বাচনৰ সময়ত সংস্থাটোৱে “Sexism Sells but We're Not Buying It” নামৰ এক ভিডিঅ’ প্ৰকাশ কৰে। লগতে ২০০৯ চনত আমেৰিকাৰ উচ্চতম ন্যায়ালয়ৰ ন্যায়াধীশ ছোনিয়া সোটোমেয়ৰৰ অনুমোদন শুনানিৰ সময়ত সংবাদ মাধ্যমৰ জাতিগত আৰু লিংগভিত্তিক পক্ষপাতিত্ব সম্পৰ্কে “Media Justice for Sotomayor” নামৰ ভিডিঅ’ প্ৰকাশ কৰা হয়।

২০১০ চনৰ ৩১ আগষ্ট তাৰিখে মহিলা গণমাধ্যম কেন্দ্ৰই Women's Campaign Forum Foundation আৰু Hunt Alternatives Fund-ৰ Political Parity Initiative-ৰ সৈতে মিলি Name It. Change It. (NICI) নামৰ এক ৰাষ্ট্ৰীয় অভিযান আৰম্ভ কৰে, যাৰ লক্ষ্য আছিল মহিলা ৰাজনীতিবিদ আৰু প্ৰাৰ্থীৰ বিৰুদ্ধে সংবাদ মাধ্যমত হোৱা লিংগ বৈষম্য হ্ৰাস কৰা।

## তথ্যসূত্ৰ

## বাহ্যিক সংযোগ
* মহিলা গণমাধ্যম কেন্দ্ৰৰ ৱেবছাইট
* SheSource
* Women Under Siege Project

শ্ৰেণী:মহিলা সংগঠন
শ্ৰেণী:আমেৰিকা যুক্তৰাষ্ট্ৰ
গ্ৰুপ ৮ (ছুইডেন)

**গ্ৰুপ ৮** (ছুইডিছ: ) আছিল ছুইডেনৰ এটা প্ৰভাৱশালী নাৰীবাদী সংগঠন, যিটো ১৯৬৮ চনত ষ্টকহোমত আঠগৰাকী মহিলাই প্ৰতিষ্ঠা কৰিছিল। সংগঠনটোৱে বিভিন্ন নাৰীবাদী দাবী আৰু বিষয়ত কণ্ঠস্বৰ প্ৰকাশ কৰিছিল, যেনে—ডে কেয়াৰ চেণ্টাৰ (কিণ্ডাৰগাৰ্টেন) সম্প্ৰসাৰণ, ছয় ঘণ্টাৰ কৰ্মদিন, সমান কামৰ বাবে সমান দৰমহা আৰু পৰ্ণগ্ৰাফীৰ বিৰোধিতা। প্ৰথম অৱস্থাত ষ্টকহোমত ভিত্তি কৰি আৰম্ভ হ’লেও পিছলৈ সমগ্ৰ ছুইডেনতে ইয়াৰ স্থানীয় শাখা গঢ় লৈ উঠে। যদিও ২০০০-ৰ দশকৰ আৰম্ভণিতে গ্ৰুপ ৮ ভংগ হয়, তথাপি ছুইডেনৰ-নাৰীবাদী আন্দোলনত ইয়াৰ প্ৰভাৱ আজিও অনুভৱ কৰা যায়।

## উৎপত্তি
১৯৬৮ চনত বাৰ্ব্ৰো বেক বাৰ্গাৰ, বিৰ্গিটা বলিণ্ডাৰ, গানেল গ্ৰেনলিড, বিৰ্গিটা শ্বানেবাৰ্গ, গ্ৰেটা ছ’ৰলিন, উল্লা থৰ্প, অনিতা থিয়ৰেল আৰু আছা আকাৰষ্টেডে মিলি গ্ৰুপ ৮ প্ৰতিষ্ঠা কৰে। ইয়াৰ পূৰ্বে ১৯৬৭ চনৰ আশে-পাশে উপছালা বিশ্ববিদ্যালয়ৰ মহিলা সাহিত্য প্ৰকল্পৰ সৈতে জড়িত সাহিত্য পণ্ডিত কেৰিন ৱেষ্টমেন বাৰ্গে লিংগ সমতা বিষয়ক এখন সন্মিলনৰ আয়োজন কৰিছিল, য’তেই এই আঠগৰাকী মহিলাই প্ৰথমবাৰৰ বাবে লগ পাইছিল। 

১৯৭০ চনলৈ সংগঠনটোৰ সদস্য সংখ্যা ১৬ জনলৈ বৃদ্ধি পায়। তেওঁলোকে “ব্যক্তিগতেই ৰাজনৈতিক” (*The personal is political*) শ্লোগানৰ অধীনত কাম আৰম্ভ কৰে, যাৰ লক্ষ্য আছিল নাৰীৰ ব্যক্তিগত অভিজ্ঞতাক সামাজিক আৰু ৰাজনৈতিক বিষয় হিচাপে স্বীকৃতি দিয়া। ষ্টকহোমত আত্মপ্ৰকাশৰ চাৰি বছৰৰ ভিতৰতে সমগ্ৰ দেশতে প্ৰায় ৪৩টা সৰু সৰু গোট গঢ় লৈ উঠে, প্ৰতিটো গোটত প্ৰায় ১০ জনকৈ সদস্য আছিল। মালমোত প্ৰায় ৩৫ জন সদস্যৰে এটা বৃহৎ শাখাও গঠন কৰা হৈছিল।

## নাৰীবাদী সমতাৰ তুলনামূলক চিত্ৰ
১৯৬০ আৰু ১৯৭০-ৰ দশকত আমেৰিকা যুক্তৰাষ্ট্ৰ আৰু ইউৰোপৰ অন্যান্য দেশত নাৰীবাদী আন্দোলনৰ ধাৰা একে নহয়। আমেৰিকাত নাৰীবাদী আন্দোলনে প্ৰধানকৈ কৰ্মক্ষেত্ৰৰ বৈষম্যৰ ওপৰত গুৰুত্ব আৰোপ কৰিছিল। সেই সময়ত মাত্ৰ ৩৮% মহিলাই কৰ্মসংস্থাপন লাভ কৰিছিল আৰু অধিকাংশই শিক্ষকতা, নাৰ্ছিং বা সচিবালয়ৰ কামত নিয়োজিত আছিল। এই লিংগ বৈষম্যৰ বিৰুদ্ধে বেটি ফ্ৰাইডানকে ধৰি কেইগৰাকীমান মহিলাই ‘National Organization for Women’ (NOW) প্ৰতিষ্ঠা কৰে। 

ব্ৰিটেইনত নাৰীবাদ প্ৰথমে সামাজিক পৰিসৰত সীমাবদ্ধ আছিল যদিও ১৯৭০-ৰ দশকত ই আমূল পৰিৱৰ্তনকামী নাৰীবাদৰ দিশে আগবাঢ়ে। পেনি ৱেলচৰ মতে সমাজবাদী নাৰীবাদীসকল পুঁজিবাদ আৰু পুৰুষ আধিপত্য—দুয়োটাকেই প্ৰত্যাহ্বান জনাবলৈ সচেতন আছিল।

এই দুয়োখন দেশৰ তুলনাত ছুইডেনৰ-নাৰীবাদীসকলে শক্তিশালী গণ আন্দোলন অবিহনেও বহু নীতি-ভিত্তিক সাফল্য লাভ কৰে। ১৯৮৪ চনত ছুইডেনক বিশ্বৰ আটাইতকৈ সফল সমতাভিত্তিক দেশ হিচাপে আখ্যা দিয়া হৈছিল।

## প্ৰভাৱ
১৯৭১ চনত গ্ৰুপ ৮-এ পুনৰ আন্তঃৰাষ্ট্ৰীয় মহিলা দিৱস উদ্‌যাপন আৰম্ভ কৰে আৰু নিজৰ আলোচনী *Kvinnobulletinen* প্ৰকাশ কৰে। ১৯৭২ চনৰ ৮ এপ্ৰিলত ষ্টকহোমৰ *Moderna Museet*ত “নাৰী” শীৰ্ষক এখন প্ৰদৰ্শনীৰ আয়োজন কৰে। সেই বছৰেই বিত্তমন্ত্ৰী গানাৰ ষ্ট্ৰেঙে গ্ৰহণ কৰা এখন নীতিগত সিদ্ধান্ত সলনি কৰাত গ্ৰুপ ৮-ৰ গুৰুত্বপূৰ্ণ ভূমিকা আছিল।

১৯৭৩ চনত ‘শ্ৰেণী সংগ্ৰাম’-ক অধিক গুৰুত্ব দিব লাগে বুলি ভবা সদস্যসকল পৃথক হৈ *Arbetets kvinnor* (শ্ৰমিক মহিলা) নামৰ সংগঠন গঠন কৰে। ১৯৭০-ৰ দশকৰ শেষলৈ গ্ৰুপ ৮-ৰ প্ৰভাৱ কিছু পৰিমাণে হ্ৰাস পায় যদিও আজিৰ ফেমিনিষ্ট ইনিচিয়েটিভ আৰু ROKS-ক ইয়াৰ আদৰ্শগত উত্তৰাধিকাৰী বুলি ধৰা হয়।

## তথ্যসূত্ৰ

শ্ৰেণী:নাৰীবাদী সংগঠন
গণ ধৰ্ষণ

বিদ্বান সাহিত্য আৰু অপৰাধ বিজ্ঞানত দলবদ্ধ ধৰ্ষণ, যাক ধাৰাবাহিক দলবদ্ধ ধৰ্ষণ, দলীয় ধৰ্ষণ, গণ ধৰ্ষণ বা একাধিক অপৰাধীৰ ধৰ্ষণ বুলিও কোৱা হয়, হৈছে দুজন বা তাতকৈ অধিক উলংঘাকাৰীয়ে এজন ভুক্তভোগীক ধৰ্ষণ কৰা। দলবদ্ধ ধৰ্ষণ জনা-পৰিচিত, ধৰ্ম, জনগোষ্ঠী বা জাতিৰ ওপৰত “জাল’’ কৰা হয়। ধাৰাবাহিক দলবদ্ধ ধৰ্ষণৰ একাধিক উদ্দেশ্য আছে, যেনে যৌন প্ৰাপ্যতা, যৌন দক্ষতা প্ৰকাশ কৰা, বা শাস্তি।

যুদ্ধৰ সময়ত, জাতিগত শুদ্ধিকৰণ আৰু গণহত্যাৰ সময়ত দলবদ্ধ ধৰ্ষণ প্ৰায়ে সংঘটিত হয়।

## অপৰাধীৰ বৈশিষ্ট্য
দলবদ্ধ ধৰ্ষণ সাধাৰণতে দুজন বা তাতকৈ অধিক পুৰুষে সংঘটিত কৰে আৰু ব্যক্তিৰ ধৰ্ষণতকৈ কিছু বেলেগ বৈশিষ্ট্য থকাৰ প্ৰৱণতা থাকে। উদাহৰণস্বৰূপে, গণ ধৰ্ষণকাৰীসকল কম বয়সীয়া হোৱাৰ প্ৰৱণতা থাকে আৰু বেছিভাগেই পুনৰাবৃত্তিমূলক অপৰাধী হয় আৰু গেংটো ড্ৰাগছ বা মদৰ প্ৰভাৱত থকাৰ সম্ভাৱনা বেছি।

ব্যক্তিগত সমকক্ষৰ তুলনাত দলবদ্ধ ধৰ্ষণ গড়ে অধিক হিংসাত্মক, ভুক্তভোগীৰ যৌন আৰু অযৌন আঘাত যথেষ্ট বেছি। ধৰ্ষণকাৰী গোটৰ সদস্যসকলেও সাধাৰণতে ধৰ্ষণৰ আগতে আৰু ধৰ্ষণৰ সময়ত ভুক্তভোগীক অধিক অমানৱীয় কৰি তোলে। দলবদ্ধ ধৰ্ষণৰ উদ্দেশ্য, লক্ষ্য ভুক্তভোগী(সকল), সামাজিক প্ৰমাণ আৰু মানসিক কাৰণত প্ৰায় সদায় পূৰ্ব পৰিকল্পিত হয়। সামাজিক কাৰক যেনে গৃহযুদ্ধ, ঘৃণাৰ অপপ্ৰচাৰ আৰু জাতিগত সংঘাতৰ ফলত দলবদ্ধ ধৰ্ষণৰ হাৰ বৃদ্ধি পায়।

ধৰ্ষণকাৰী দলৰ সদস্যসকলৰ প্ৰায়ে একে জাতি বা বাসস্থানৰ দৰে এটা বাধ্যতামূলক শক্তি থাকে যাৰ ফলত তেওঁলোকৰ সতীৰ্থ অপৰাধীৰ আচৰণৰ দ্বাৰা উৎসাহিত হৈ এটা ঘনিষ্ঠ সমনীয়াৰ চাপৰ গোট গঠন হয়। দলবদ্ধ ধৰ্ষণৰ ফলত অপৰাধমূলক স্পিনৰ গোটৰ ৰূপ হ'ব পাৰে, য'ত গোটটোৱে কম গুৰুতৰ অপৰাধৰ পৰা আৰম্ভ কৰে যিয়ে শেষত তেওঁলোকক প্ৰাৰম্ভিক উদ্দেশ্যৰ বহু ওপৰলৈ যাবলৈ বাধ্য কৰে।

২০১৩ চনত আমেৰিকা আৰু ইউৰোপৰ ২৫ বছৰীয়া অপৰাধৰ তথ্যৰ ভিত্তিত কৰা এক অধ্যয়নত দেখা গৈছে যে সকলো ধৰ্ষণৰ ১০%ৰ পৰা ২০%ৰ ভিতৰত দলবদ্ধ ধৰ্ষণ।  প্ৰতি তিনিটা দলীয় ধৰ্ষণৰ ভিতৰত এটাতকৈ কম সংঘটিত হোৱাৰ বিপৰীতে ২০ টাৰ ভিতৰত ১ টাতকৈও কম দলবদ্ধ ধৰ্ষণৰ চেষ্টা কৰা কিন্তু ব্যৰ্থ হোৱা দলবদ্ধ ধৰ্ষণৰ ৰিপৰ্ট পোৱা যায়।

## তথ্যসূত্ৰ

শ্ৰেণী:ধৰ্ষণ
জ্যোতি নিবাস কলেজ

**জ্যোতি নিবাস কলেজ** (স্বায়ত্তশাসিত) ভাৰতৰ কৰ্ণাটকৰ বেংগালুৰুত অৱস্থিত কেথলিক মহিলা উচ্চ শিক্ষানুষ্ঠান। ১৯৬৬ চনত চিষ্টাৰছ অৱ ছেইণ্ট জোচেফৰদ্বাৰা স্থাপিত এই মহাবিদ্যালয়খনে কলা, বিজ্ঞান, বাণিজ্য আৰু পৰিচালনাৰ ক্ষেত্ৰত স্নাতক, স্নাতকোত্তৰ আৰু বৃত্তিমূলক কাৰ্যসূচী আগবঢ়ায়।

২০০৪ চনত বেংগালুৰু বিশ্ববিদ্যালয়ৰপৰা স্বায়ত্তশাসিত মৰ্যাদা লাভ কৰা এই প্ৰতিষ্ঠানটো বৰ্তমান বেংগালুৰু চহৰ বিশ্ববিদ্যালয়ৰ সৈতে জড়িত। ৰাষ্ট্ৰীয় মূল্যায়ন আৰু স্বীকৃতি পৰিষদে (NAAC) এ+ গ্ৰেড (CGPA 3.43)-ৰে স্বীকৃতি লাভ কৰিছে আৰু শৈক্ষিক প্ৰদৰ্শন, গৱেষণাৰ ফলাফল আৰু গুণগত পদক্ষেপৰ বাবে ২০১৪ চনত বিশ্ববিদ্যালয় অনুদান আয়োগে (UGC) কলেজ অৱ এক্সেলেন্স হিচাপে স্বীকৃতি লাভ কৰিছিল।

ৰাষ্ট্ৰীয় সমীক্ষা আৰু শিক্ষাৰ ৰেংকিঙত বাংগালুৰুৰ আগশাৰীৰ মহিলা স্বায়ত্তশাসিত মহাবিদ্যালয়সমূহৰ ভিতৰত জ্যোতি নিবাস কলেজ সঘনাই তালিকাভুক্ত হয়।

## ইতিহাস
১৮৮২ চনত বেংগালুৰুত উপস্থিত হৈ টাৰ্বেছৰ চেণ্ট জোচেফৰ ভগ্নীসকলে ব’ৰিং হাস্পতালত কাম কৰিছিল। মহিলা শিক্ষাৰ প্ৰয়োজনীয়তা পৰ্যবেক্ষণ কৰি তেওঁলোকে ১৯৬৬ চনত জ্যোতি নিবাস কলেজ প্ৰতিষ্ঠা কৰে।

## শৈক্ষিক দিশ
জ্যোতি নিবাস কলেজৰ শৈক্ষিক গাঁথনি কেইবাখনো বিদ্যালয়ত সংগঠিত হৈ আছে যিয়ে বিভিন্ন ধৰণৰ স্নাতক আৰু স্নাতকোত্তৰ কাৰ্যসূচী আগবঢ়ায়। 

## নামভৰ্তি
জ্যোতি নিবাস কলেজ স্বায়ত্তশাসিত স্নাতক আৰু স্নাতকোত্তৰ কাৰ্যসূচীত নামভৰ্তি মেধা আৰু প্ৰতিষ্ঠানিক নামভৰ্তিৰ নিৰ্দেশনাৰ ভিত্তিত বেংগালুৰু চহৰ বিশ্ববিদ্যালয়ৰ নিয়ম অনুসৰি কৰা হয়। 

কলেজখনে কলা, বিজ্ঞান, বাণিজ্য, পৰিচালনা, আৰু বৃত্তিমূলক অধ্যয়নৰ কাৰ্যসূচীৰ বাবে স্বচ্ছ নামভৰ্তি প্ৰক্ৰিয়া অনুসৰণ কৰে। 

## ৰেংকিং আৰু সুনাম
জ্যোতি নিবাস কলেজৰ কেইবাটাও ৰাষ্ট্ৰীয় আৰু আঞ্চলিক উচ্চ শিক্ষাৰ সমীক্ষাত স্থান পোৱা যায়। 

* ভাৰতৰ উল্লেখযোগ্য ব্যক্তিগত স্বায়ত্তশাসিত মহাবিদ্যালয়সমূহৰ ভিতৰত EducationWorld-ৰ দ্বাৰা তালিকাভুক্ত কৰা হৈছে।
* কলা, বিজ্ঞান, বাণিজ্য আৰু পৰিচালনা শিতানত ভাৰত আজিৰ শ্ৰেষ্ঠ কলেজ জৰীপত বৈশিষ্ট্যযুক্ত।
* Collegedunia আৰু Careers360-ৰ দ্বাৰা ৰেংক আৰু পৰ্যালোচনা কৰা হৈছে।

## কেম্পাছ
কেম্পাছত স্মাৰ্ট শ্ৰেণীকোঠা, বিজ্ঞান পৰীক্ষাগাৰ, এটা মিডিয়া ষ্টুডিঅ’, পুথিভঁৰাল, প্ৰেক্ষাগৃহ, ক্ৰীড়াৰ সুবিধা আৰু হোষ্টেল আছে। ইয়াৰ উপৰি ইয়াত সাংস্কৃতিক উৎসৱ, শৈক্ষিক সন্মিলন আৰু ছাত্ৰ-ছাত্ৰীৰ নেতৃত্বত অনুষ্ঠিত হয়। 

## উল্লেখযোগ্য ছাত্ৰীসকল
* ঐশানি শেট্টী, *কন্নড় অভিনেত্ৰী*
* আন্দলিব ৱাজিদ, *ঔপন্যাসিকা, লেখিকা*
* আশিকা ৰংগনাথ, *কন্নড় অভিনেত্ৰী*
* নীতু শেট্টী, *কন্নড় অভিনেত্ৰী*
* ৰিশ্মা নানাইয়া, *কন্নড় অভিনেত্ৰী*
* ৰম্যা বৰ্ণা, *কন্নড় অভিনেত্ৰী*
* ৰাজশ্ৰী পন্নপ্পা, *কন্নড় অভিনেত্ৰী*
* সোণাঝৰীয়া মিনজ, *গণিতজ্ঞ, কম্পিউটাৰ বিজ্ঞানী, গৱেষক কৰ্মী*
* ছাৰা হামিদ আহমেদ, *পাইলট*
* কৃত্তিকা নাদিগ, *ভাৰতীয় দবা খেলুৱৈ*

## তথ্যসূত্ৰ

শ্ৰেণী:কৰ্ণাটক
শ্ৰেণী:ভাৰতৰ শৈক্ষিক প্ৰতিষ্ঠান
শ্ৰেণী:জ্যোতি নিবাস কলেজ
নীতু

**নীতু** *(নীতু শেট্টী)* এগৰাকী ভাৰতীয় অভিনেত্ৰী যিয়ে প্ৰধানকৈ কন্নড় ভাষাৰ ছবি আৰু কেইখনমান তুলু আৰু মালয়ালম ছবিত অভিনয় কৰে। *জোক ফল্ছ* (২০০৪), *বেৰু* (২০০৫), *ফটোগ্ৰাফাৰ* (২০০৬), *[[কোটি চেন্নয়া]]* (২০০৭), *গালিপাটা* (২০০৮), *কৃষ্ণ নী লেট আগী বাৰো* (২০০৯) আদি বহু চিনেমাৰ বাবে প্ৰশংসা আৰু প্ৰশংসা লাভ কৰে।

*অভিনেত্ৰী* আৰু *ফেয়াৰ এণ্ড লাভলীৰ* দৰে আন সফল চিনেমাত কেমিঅ' কৰিছে। নীথুও সামাজিকভাৱে সক্ৰিয় আৰু শেহতীয়াকৈ *ড্ৰিম ট্ৰেকিং* অধ্যয়ন কৰি বৰ্তমান ইয়াৰ অনুশীলন কৰি আছে। দুটা দশকৰো অধিক সময়ৰ কেৰিয়াৰৰ সৈতে তেওঁ ৩৫খনৰো অধিক চিনেমা আৰু বহুতো টেলিভিছন প্ৰজেক্টৰ অংশ হৈ আহিছে।

## প্ৰাথমিক জীৱন
ভাৰতৰ কৰ্ণাটক ৰাজ্যৰ মাংগালোৰত নীতুৰ জন্ম হৈছিল। তেওঁৰ পিতৃ মঞ্জুনাথ শেট্টী বুণ্ট সম্প্ৰদায়ৰ আৰু মাতৃ মোহিনী কোংকণী ভাষী পৰিয়ালৰ।  নীতুৰ এগৰাকী সৰু ভনীয়েক আছে। ডাঙৰ হৈ মাংগালোৰত পঢ়া-শুনা কৰিছিল। ২০১১ চনত তাইৰ পিতৃৰ মৃত্যু হয়।

তেওঁ জ্যোতি নিবাস কলেজত অধ্যয়ন কৰিছিল।

## কেৰিয়াৰ
নগঠিহল্লী চন্দ্ৰশেখৰৰ পৰিচালনাত নিৰ্মিত ধাৰাবাহিক *পুনয়া*ত অভিনয় কৰিছিল নীতু শেট্টীয়ে আৰু জগেশ আৰু কোমল অভিনীত *গোবিন্দ গোপালা*ৰ জৰিয়তে অভিষেক ঘটায় আৰু তাৰ পিছত ভয়ানক ছবি *য়াহু*ত অভিনয় কৰিছিল। তেওঁৰ প্ৰথমখন ব্যৱসায়িকভাৱে সফল চিনেমা আছিল *Joke Falls*, য'ত তেওঁক ৰমেশ আৰাবিন্দৰ সৈতে অভিনয় কৰিছিল, যিখনৰ ইতিবাচক সমালোচনা হৈছিল, আৰু পৰিচালনা কৰিছিল অশোক পাটিলে। তাৰ পিছত তেওঁ পি শ্বেশাদ্ৰীৰ পৰিচালনাত নিৰ্মিত *বেৰু* ছবিত অভিনয় কৰে আৰু কন্নড় ভাষাৰ শ্ৰেষ্ঠ বৈশিষ্ট্যপূৰ্ণ ছবিৰ বাবে ৰাষ্ট্ৰীয় চলচ্চিত্ৰ বঁটা আৰু শ্ৰেষ্ঠ ছবিৰ বাবে কৰ্ণাটক ৰাজ্যিক চলচ্চিত্ৰ বঁটা আদি বহু প্ৰশংসা লাভ কৰে।

মালয়ালম ছবি *ফটোগ্ৰাফাৰ*ত মোহনলালৰ সৈতে অভিষেক ঘটায়৷ তুলু ভাষাৰ ছবি *[[কোটি চেন্নয়া]]*ত অভিনয় কৰি শ্ৰেষ্ঠ সহযোগী অভিনেত্ৰীৰ কৰ্ণাটক ৰাজ্যিক চলচ্চিত্ৰ বঁটা লাভ কৰিছে৷ আধি লোকেশৰ বিপৰীতে তেওঁৰ পৰৱৰ্তী চিনেমা *পূজাৰী*ত তেওঁৰ অভিনয়ে তেওঁক কন্নড় দৰ্শকৰ ওচৰলৈ লৈ যায়।  ২০০৮ চনৰ *গালিপাটা* ছবিখনত তেওঁৰ অভিনয়ৰ বাবে ইতিবাচক সমালোচনা লাভ কৰে, যিখন ছবি বহু অভিনেতা আৰু ব্লকবাষ্টাৰ হিট আছিল। শ্ৰেষ্ঠ সহযোগী অভিনেত্ৰীৰ বাবে ফিল্মফেয়াৰ বঁটা লাভ কৰে – কন্নড় মনোনয়ন। পিছলৈ তেওঁ এনে কিছুমান ছবিত অভিনয় কৰে যিবোৰ কিছুমান সফল হয়, যেনে *কৃষ্ণ নী প্ৰয়াত আগী বাৰো*, *'অভিনেত্ৰী* আৰু আন কেইখনমান। *আইথলাক্কাদি* আদি চিনেমাতো অভিনয় কৰিছিল, যিয়ে নেতিবাচক সমালোচনা লাভ কৰিছিল আৰু বক্স অফিচত বিফল হৈছিল।

*বিগ বছ কন্নড় ২*-ৰ প্ৰতিযোগী আছিল, য'ত তেওঁ ৮০ দিন টিকি আছিল, সেয়েহে বিগ বছ কন্নড়ৰ ইতিহাসত প্ৰথমগৰাকী প্ৰতিযোগী হিচাপে "গোপন কোঠা"ত ৰখা হৈছিল। অৰুণ সাগৰৰ সৈতে কমেডী শ্ব' *বেংগালুৰু বেন্নে ড'জ*ৰ অংশ আছিল৷ পিছলৈ তেওঁ *বিগ বছ কন্নড় ৪*-ত ঋষিকা সিং, চুনামী কিটি, এন চি আয়াপ্পা আৰু *বিগ বছ কন্নড় ৩* বিজয়ী শ্ৰুতিৰ সৈতে অতিথি হিচাপে অভিনয় কৰে। বক্স ক্ৰিকেট লীগৰ অংশও আছিল, য’ত তেওঁ ৰানাৰ্ছ আপৰ স্থান দখল কৰা দল *বাংগালোৰ লায়ন্সৰ*ৰ সৈতে আছিল।

## তথ্যসূত্ৰ

শ্ৰেণী:কন্নড় চলচ্চিত্ৰৰ অভিনেত্ৰী
শ্ৰেণী:তুলু চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
শ্ৰেণী:জ্যোতি নিবাস কলেজ
এন এন

***এন এন*** (An An) হৈছে জাপানৰ পৰা প্ৰকাশিত হোৱা এখন সাপ্তাহিক মহিলা জীৱনশৈলী আলোচনী। ই জাপানৰ আটাইতকৈ পুৰণি আৰু জনপ্ৰিয় মহিলা আলোচনীৰ ভিতৰত এখন। ২০০৯ চনত *জাপান টুডে* আলোচনীত ইয়াক অতি জনপ্ৰিয় মহিলা আলোচনী বুলি উল্লেখ কৰা হৈছিল। ইয়াৰ উপৰিও ই দেশখনৰ আটাইতকৈ বেছি বিক্ৰী হোৱা মহিলা আলোচনীৰ ভিতৰত এখন।

## ইতিহাস আৰু পৰিচয়
এই আলোচনীখন ফ্ৰান্সৰ আলোচনী *এল্লে*-ৰ সহোদৰ প্ৰকাশন হিচাপে আৰম্ভ হৈছিল আৰু প্ৰথমে ইয়াৰ নাম আছিল *এল্লে জাপোন*। এইখন আলোচনীৰ প্ৰথম সংখ্যা প্ৰকাশ পাইছিল ১৯৭০ চনৰ ২০ মাৰ্চ তাৰিখে। ১৯৮২ চনত ইয়াৰ নাম সলনি কৰি *এন এন* ৰখা হয়, যি এটা পাণ্ডাৰ নাম আছিল। ইয়াৰ বিষয়বস্তুত জাপানী মহিলাসকলৰ পৰিচয় আৰু সামাজিক ধাৰণাসমূহ প্ৰতিফলিত কৰিবলৈ পৰিবৰ্তন কৰা হৈছিল।

১৯৯০-ৰ দশকৰ শেষফালে *এন এন* দ্বি-সাপ্তাহিকভাৱে প্ৰকাশ পোৱা হৈছিল। আলোচনীখনৰ মুখ্য কাৰ্যালয় টোকিঅ’ত অৱস্থিত। এই আলোচনীখন সাপ্তাহিকভাৱে প্ৰতি মঙলবাৰে প্ৰকাশ পায়। ইয়াৰ প্ৰকাশক হৈছে টোকিঅ’-ভিত্তিক প্ৰকাশনা সংস্থা মেগাজিন হাউছ লিমিটেড।

এই আলোচনীখন জাপানী মহিলা সম্পৰ্কীয় বিষয়সমূহ আলোচনা কৰা হয়। জাপানত নাৰীবাদ প্ৰতিষ্ঠা কৰাৰ ক্ষেত্ৰত এই আলোচনীখনৰ ভূমিকা উল্লেখযোগ্য।

## প্ৰচলন সংখ্যা
১৯৭০ ৰ পৰা ২০০৯ চনলৈ *এন এন*-ৰ প্ৰচলন সংখ্যা প্ৰায় ৫,৪০,০০০ ৰ পৰা ৭,২০,০০০ কপি পৰ্যন্ত আছিল। ১৯৯০-ৰ দশকৰ মাজভাগত প্ৰায় ৬,৫০,০০০ কপি বিক্ৰী হৈছিল। ২০০৬ চনত ইয়াৰ প্ৰচলন সংখ্যা আছিল ২,৮০,৬৮৩ কপি।

## তথ্যসূত্ৰ

## বাহ্যিক সংযোগ
* 

শ্ৰেণী:মহিলা আলোচনী
ছাৰা হামিদ আহমেদ

**ছাৰা হামিদ আহমেদ** (ইংৰাজী: Saarah Hameed Ahmed; জন্ম: ২২ এপ্ৰিল ১৯৮৯) কৰ্ণাটকৰ বাংগালুৰুৰ এগৰাকী ভাৰতীয় পাইলট। ২০১৫ চনৰ মাৰ্চ মাহলৈকে তেওঁ স্পাইচজেটত কাম কৰিছিল। হিন্দুস্তান টাইমছে প্ৰকাশ কৰা এক বাতৰি অনুসৰি, ২০১৫ চনৰ মাৰ্চ মাহলৈকে ভাৰতীয় বিমান পৰিবহণ খণ্ডৰ একমাত্ৰ পৰিচিত মহিলা মুছলমান পাইলট আছিল ছাৰা। দ্য হিন্দুৱে তেওঁক কৰ্ণাটকৰ প্ৰথম মুছলমান মহিলা পাইলট হিচাপে তালিকাভুক্ত কৰিছে। 

পিছত ছাৰাই স্পষ্ট কৰি দিয়ে যে তেওঁ কেতিয়াও নিজকে প্ৰথম ভাৰতীয় মুছলমান মহিলা পাইলট বুলি দাবী কৰা নাছিল আৰু তেওঁ কেৱল কেইগৰাকীমান মুছলমান মহিলা পাইলটৰ মাজৰ এগৰাকীহে আছিল। তেওঁ লগতে স্পষ্ট কৰি দিয়ে যে তেওঁ ইছলামোফ'বিয়া বা তেওঁৰ লগত বেয়াকৈ ব্যৱহাৰ কৰা হোৱা বুলি কেতিয়াও একো উল্লেখ কৰা নাছিল।

## পটভূমি
ছাৰা চাবাহ হামিদ আহমেদৰ জন্ম আৰু ডাঙৰ-দীঘল কৰ্ণাটকৰ বাংগালুৰুত। জ্যোতি নিবাস কলেজত পি ইউ চি সম্পূৰ্ণ কৰাৰ পাছত ২০০৭ চনত আহমেদে ফ্ল'ৰিডাৰ ভেৰো বিচৰ পেৰিছ এয়াৰ ফ্লাইট ট্ৰেইনিং স্কুলত নামভৰ্তি কৰে। ইছলামোফ'বিয়াৰ ৯/১১ ৰ পিছৰ সময়ছোৱাত তেওঁ দাবী কৰে যে বেছিভাগ মুছলমান ছাত্ৰকে আমেৰিকাৰ ভিছাৰপৰা বঞ্চিত কৰা হৈছিল, কিন্তু ভিছা লাভ কৰাত তেওঁৰ বিশেষ অসুবিধা হোৱা নাছিল। 

আহমেদৰ পিতৃৰ মতে, যি পৰম্পৰাগত সমাজত তেওঁ ডাঙৰ-দীঘল হৈছিল, তাত এগৰাকী মহিলাৰ দায়িত্ব ঘৰ আৰু সন্তানৰ প্ৰতি, এস্কৰ্ট অবিহনে বাহিৰৰ চাকৰি বিচৰা কমেইহে আছে। আহমেদে প্ৰথম অৱস্থাত সমাজৰ ভিতৰত সমৰ্থন লাভ কৰা নাছিল আৰু তেওঁৰ পৰিয়ালে তেওঁক নিৰুৎসাহিত কৰিবলৈ চেষ্টা কৰিছিল, কিন্তু তেওঁ জোৰ দি কোৱাত তেওঁলোকে নম্ৰতা প্ৰকাশ কৰিছিল আৰু তেওঁৰ পিতৃৰ এজন বন্ধু যি চাউথৱেষ্ট এয়াৰলাইন্সৰ পাইলট তেওঁ আশ্বাস দিছিল। এবছৰীয়া অধ্যয়ন আৰু ২০০ বিমানৰ ঘণ্টা ল'গ কৰাৰ পাছত আহমেদে ২০০৮ চনত বাণিজ্যিক পাইলটৰ অনুজ্ঞাপত্ৰ লাভ কৰে। বাণিজ্যিক বিমান পৰিবহণৰ ক্ষেত্ৰখনৰ বিষয়েও তেওঁ কৈছে যে "পুৰুষৰ একচেটিয়া অধিকাৰ ভংগ হৈছে কিন্তু সংখ্যাৰ সমতাত আৰু কিছুসময় লাগিব।"

## কেৰিয়াৰ
বিজনেছ এডমিনিষ্ট্ৰেচনত স্নাতক আৰু প্ৰায় ১২০০ ঘণ্টা উৰণৰ পিছত ২০১০ চনত স্পাইচজেটে তেওঁক বাণিজ্যিক পাইলট হিচাপে নিযুক্তি দিয়ে। বিমান পৰিবহণ খণ্ডত নিৰ্বাচিত হোৱা প্ৰথমগৰাকী মুছলমান মহিলা আছিল আৰু প্ৰায় দুবছৰ ধৰি ভাৰতীয় বিমান উদ্যোগত নিয়োজিত ৬০০ মহিলাৰ ভিতৰত একমাত্ৰ মহিলা মুছলমান পাইলট হৈয়েই আছিল। তেওঁৰ এই সাফল্যই তেওঁৰ সমাজত প্ৰেৰণাদায়ক, আন মুছলমান মহিলাসকলক পাইলট প্ৰশিক্ষণত নামভৰ্তি কৰিবলৈ উৎসাহিত কৰিছে।

## অধিক পঢ়ক
* 

## তথ্যসূত্ৰ

## বাহ্যিক সংযোগ
*  

শ্ৰেণী:ভাৰতীয় নাৰী
শ্ৰেণী:জ্যোতি নিবাস কলেজ
ঐশানি শেট্টী

**ঐশানি শেট্টী** (ইংৰাজী: *Aishani Shetty*) এগৰাকী ভাৰতীয় অভিনেত্ৰী আৰু পৰিচালক। তেওঁ মূলতঃ কন্নড় চলচ্চিত্ৰ উদ্যোগত কাম কৰে। ২০১৪ চনত কন্নড় চলচ্চিত্ৰ *জ্যোতি এলিয়াছ কোঠি ৰাজা*ৰ জৰিয়তে তেওঁ অভিনয় জীৱনৰ আৰম্ভণি কৰে। ২০১৫ চনত মুক্তিপ্ৰাপ্ত *ভাস্তূ প্ৰকাৰা* চলচ্চিত্ৰৰ জৰিয়তে তেওঁ বিশেষ পৰিচিতি লাভ কৰে, যাৰ বাবে তেওঁ শ্ৰেষ্ঠ অভিনেত্ৰী শিতানত আইআইএফএ উৎসৱ বঁটাৰ মনোনয়ন লাভ কৰে। তেওঁ *ৰকেট* (২০১৫), *নাদুৱে অন্তৰৱিৰালি* (২০১৮) আৰু *ধৰণী মণ্ডল মধ্যদোলাগে* (২০২২) চলচ্চিত্ৰতো অভিনয় কৰিছে।

## প্ৰাৰম্ভিক জীৱন আৰু শিক্ষা
ঐশানি শেট্টী বেংগালুৰুৰ বাসিন্দা। তেওঁ বেংগালুৰুৰ বিশপ কটন গাৰ্লছ স্কুলত বিদ্যালয় শিক্ষা সম্পূৰ্ণ কৰে। তাৰ পাছত তেওঁ জ্যোতি নিবাস কলেজ, বেংগালুৰুত স্নাতক শিক্ষা গ্ৰহণ কৰে। পিছলৈ তেওঁ ছেইণ্ট জ’ছেফছ কলেজ, বেংগালুৰুৰ পৰা গণসংযোগ আৰু সাংবাদিকতা বিষয়ত স্নাতকোত্তৰ ডিগ্ৰী লাভ কৰে।

## কেৰিয়াৰ

### অভিনেত্ৰী
২০১৪ চনত ঐশানি শেট্টীয়ে *জ্যোতি এলিয়াছ কোঠি ৰাজা* চলচ্চিত্ৰৰ জৰিয়তে অভিনয় জীৱনৰ আৰম্ভণি কৰে। 

২০১৫ চনত যোগৰাজ ভট্টৰ পৰিচালনাত নিৰ্মিত *ভাস্তূ প্ৰকাৰা* চলচ্চিত্ৰত অভিনয় কৰি তেওঁ কন্নড় চলচ্চিত্ৰ উদ্যোগত আত্মপ্ৰকাশ কৰে। এই চলচ্চিত্ৰখনৰ বাবে তেওঁ আইআইএফএ উৎসৱত শ্ৰেষ্ঠ অভিনেত্ৰী শিতানত মনোনীত হয়।

একেই বছৰত তেওঁ *ৰকেট* চলচ্চিত্ৰত সতীশ নিনাসামৰ বিপৰীতে অভিনয় কৰে। এই চলচ্চিত্ৰখনৰ জৰিয়তে তেওঁ গায়িকা হিচাপেও আত্মপ্ৰকাশ কৰে।

স্নাতকোত্তৰ শিক্ষাৰ বাবে কিছু সময় চলচ্চিত্ৰৰ পৰা বিৰতি লোৱাৰ পাছত তেওঁ *নাদুৱে অন্তৰৱিৰালি* ৰোমাণ্টিক নাট্যধৰ্মী চলচ্চিত্ৰত অভিনয় কৰে। ২০২২ চনত তেওঁ *ধৰণী মণ্ডল মধ্যদোলাগে* চলচ্চিত্ৰত অভিনয় কৰে।

### পৰিচালক
অভিনয়ৰ উপৰিও ঐশানি শেট্টীয়ে 'কাজী' নামৰ চুটি চলচ্চিত্ৰৰ জৰিয়তে পৰিচালক হিচাপে আত্মপ্ৰকাশ কৰে। এই চলচ্চিত্ৰখন ২০১৭ চনত বেংগালুৰু চৰ্টছ ফিল্ম ফেষ্টিভেল আৰু পিংক চিটি আন্তঃৰাষ্ট্ৰীয় চলচ্চিত্ৰ মহোৎসৱকে ধৰি কেইবাটাও আন্তঃৰাষ্ট্ৰীয় চলচ্চিত্ৰ মহোৎসৱত প্ৰদৰ্শিত হয়। 'কাজী' চলচ্চিত্ৰখন সিমা বঁটাত শ্ৰেষ্ঠ চলচ্চিত্ৰ বঁটা লাভ কৰে আৰু পিংক চিটি আন্তঃৰাষ্ট্ৰীয় চলচ্চিত্ৰ মহোৎসৱত শ্ৰেষ্ঠ নবাগত পৰিচালকৰ বঁটা লাভ কৰে।

## তথ্যসূত্ৰ

## বাহ্যিক সংযোগসমূহ
* 

শ্ৰেণী:কন্নড় চলচ্চিত্ৰৰ অভিনেত্ৰী
শ্ৰেণী:ভাৰতীয় মহিলা পৰিচালক
শ্ৰেণী:জ্যোতি নিবাস কলেজ
ৰিশ্মা নানাইয়া

**ৰিশ্মা নানাইয়া** (ইংৰাজী: *Reeshma Nanaiah*) এগৰাকী ভাৰতীয় মডেল আৰু চলচ্চিত্ৰ অভিনেত্ৰী। তেওঁ মূলতঃ কন্নড় চলচ্চিত্ৰ উদ্যোগত কাম কৰে। প্ৰেমৰ পৰিচালনাত নিৰ্মিত কন্নড় চলচ্চিত্ৰ *এক লাভ ইয়া*ৰ জৰিয়তে তেওঁ কন্নড় চলচ্চিত্ৰত আত্মপ্ৰকাশ কৰে।

## জীৱন আৰু কেৰিয়াৰ
ৰিশ্মা নানাইয়াৰ জন্ম কৰ্ণাটকৰ বেংগালুৰুত এগৰাকী কোডাভাষী পৰিয়ালত হয়। তেওঁ জ্যোতি নিবাস কলেজৰ পৰা গণসংযোগ বিষয়ত স্নাতক ডিগ্ৰী সম্পূৰ্ণ কৰে আৰু বৰ্তমান স্নাতকোত্তৰ শিক্ষা গ্ৰহণ কৰি আছে। তেওঁ বেংগালুৰুতেই বিদ্যালয় শিক্ষা সম্পূৰ্ণ কৰে।

চলচ্চিত্ৰ জগতলৈ অহাৰ আগতে ৰিশ্মাই মডেল হিচাপে নিজৰ কেৰিয়াৰ আৰম্ভ কৰে। তেওঁ “দ্য লিভন বেংগালুৰু টাইমছ ফ্ৰেছ ফেচ” প্ৰতিযোগিতাত অংশগ্ৰহণ কৰি ৰানাৰ-আপ স্থান লাভ কৰে।

২০২২ চনত প্ৰেমৰ পৰিচালনাত নিৰ্মিত *এক লাভ ইয়া* চলচ্চিত্ৰৰ জৰিয়তে তেওঁ মুখ্য অভিনেত্ৰী হিচাপে আত্মপ্ৰকাশ কৰে। এই চলচ্চিত্ৰখনত তেওঁৰ অভিনয় সম্পৰ্কে সমালোচকসকলে মন্তব্য কৰে যে তেওঁ “চৰিত্ৰটোৰ সৈতে ন্যায় কৰিছে” আৰু “ভৱিষ্যতে এগৰাকী সফল বাণিজ্যিক অভিনেত্ৰী হোৱাৰ সম্ভাৱনা দেখুৱাইছে।”

একেই বছৰতে তেওঁ নন্দ কিশোৰৰ পৰিচালনাত নিৰ্মিত *ৰাণা* চলচ্চিত্ৰত অভিনয় কৰে। চলচ্চিত্ৰখন মিশ্ৰ সমালোচনা লাভ কৰে যদিও কিছুমান সমালোচকে তেওঁৰ অভিনয়ৰ প্ৰশংসা কৰে।

২০২৩ চনত তেওঁ ভয়ংকৰ চলচ্চিত্ৰ *স্পুকি কলেজ*ত বিশেষ উপস্থিতি দিয়ে আৰু প্ৰীতম গুব্বীৰ পৰিচালনাত নিৰ্মিত *বানাদাৰিয়াল্লি* চলচ্চিত্ৰত অভিনয় কৰে। এই চলচ্চিত্ৰখনত তেওঁৰ অভিনয়ে “চলচ্চিত্ৰখনত এক স্নিগ্ধতা যোগ কৰিছে” বুলি সমালোচকে মন্তব্য কৰে।

ভৱিষ্যতে তেওঁ প্ৰেমৰ পৰিচালনাত নিৰ্মিত *কেডি* আৰু ধনঞ্জয়ৰ সৈতে অভিনীত *এন্না ফ্ৰম মেক্সিকো* চলচ্চিত্ৰত অভিনয় কৰিব।

## তথ্যসূত্ৰ

## বাহ্যিক সংযোগসমূহ
* 
* 

শ্ৰেণী:কন্নড় চলচ্চিত্ৰৰ অভিনেত্ৰী
শ্ৰেণী:ভাৰতীয় মডেল
শ্ৰেণী:জ্যোতি নিবাস কলেজ
আশিকা ৰংগনাথ

**আশিকা ৰংগনাথ** (ইংৰাজী: *Ashika Ranganath*; জন্ম ৫ আগষ্ট ১৯৯৬) এগৰাকী ভাৰতীয় অভিনেত্ৰী। তেওঁ মূলতঃ কন্নড় আৰু তেলুগু ভাষাৰ চলচ্চিত্ৰত অভিনয় কৰে। ২০১৬ চনত কন্নড় চলচ্চিত্ৰ *ক্ৰেজী বয়*ৰ জৰিয়তে তেওঁ অভিনয় জীৱনৰ আৰম্ভণি কৰে। তেওঁ *মধগজা* (২০২১) আৰু *অ’ টু* (২০২৫) চলচ্চিত্ৰত অভিনয়ৰ বাবে কন্নড় ভাষাৰ শ্ৰেষ্ঠ অভিনেত্ৰীৰ সিমা বঁটা লাভ কৰে।

## প্ৰাৰম্ভিক জীৱন
আশিকা ৰংগনাথৰ জন্ম ৫ আগষ্ট ১৯৯৬ তাৰিখে কৰ্ণাটকৰ টুমকুৰ জিলাত কন্নড় ভাষাভাষী ৰংগনাথ আৰু সুধা ৰংগনাথ দম্পতীৰ ঘৰত হয়। তেওঁৰ এগৰাকী ডাঙৰ ভগ্নী অনুষা ৰংগনাথ আছে। আশিকাই টুমকুৰৰ বিশপ ছাৰ্জেণ্ট স্কুলত পঢ়া-শুনা আৰম্ভ কৰে।

তাৰ পিছত তেওঁ প্ৰাক-বিশ্ববিদ্যালয় শিক্ষাৰ বাবে বেংগালুৰুলৈ গৈ জ্যোতি নিবাস কলেজত নামভৰ্তি কৰে। পাছলৈ তেওঁ এম ই এছ কলেজ অৱ আৰ্টছ, কমাৰ্চ এণ্ড ছায়েন্সৰ পৰা বাণিজ্য বিষয়ত স্নাতক ডিগ্ৰী লাভ কৰে। অভিনয়ৰ উপৰিও তেওঁ ফ্ৰীষ্টাইল, বেলী আৰু পশ্চিমীয়া নৃত্যত প্ৰশিক্ষিত।

## কেৰিয়াৰ
২০১৬ চনত আশিকা ৰংগনাথে মহেশ বাবুৰ পৰিচালনাত নিৰ্মিত কন্নড় চলচ্চিত্ৰ *ক্ৰেজী বয়*ৰ জৰিয়তে অভিনয় জীৱনৰ আৰম্ভণি কৰে। এই চলচ্চিত্ৰখনৰ বাবে তেওঁ কন্নড় ভাষাৰ শ্ৰেষ্ঠ নবাগত অভিনেত্ৰীৰ সিমা বঁটাৰ মনোনয়ন লাভ কৰে।

২০১৭ চনত তেওঁ *মাছ লিডাৰ* আৰু *মুগুলু নাগে* চলচ্চিত্ৰত অভিনয় কৰে, যিবোৰ বাণিজ্যিকভাৱে সফল হয়।

২০১৮ চনত তেওঁ *ৰাজু কন্নড় মিডিয়াম*, *থায়িগে ঠক্ক মাগা* আৰু *ৰাম্বো টু* চলচ্চিত্ৰত অভিনয় কৰে। *ৰাম্বো টু* চলচ্চিত্ৰখনৰ বাবে তেওঁ কন্নড় ভাষাৰ শ্ৰেষ্ঠ অভিনেত্ৰীৰ সিমা বঁটা লাভ কৰে।

২০২১ চনত *মধগজা* চলচ্চিত্ৰত অভিনয় কৰি তেওঁ পুনৰবাৰ সিমা বঁটা লাভ কৰে। ২০২৫ চনত মুক্তিপ্ৰাপ্ত *অ’ টু* চলচ্চিত্ৰত অভিনয়ৰ বাবেও তেওঁ সমালোচকৰ প্ৰশংসা লাভ কৰে।

## মিডিয়া প্ৰতিচ্ছবি
টাইমছ অৱ ইণ্ডিয়াৰ “বেংগালুৰু টাইমছ মোষ্ট ডিজায়াৰেবল ৱমেন” তালিকাত আশিকা ৰংগনাথ একাধিকবাৰ স্থান লাভ কৰিছে।

## তথ্যসূত্ৰ

## বাহ্যিক সংযোগসমূহ
* 
* 

শ্ৰেণী:কন্নড় চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:জ্যোতি নিবাস কলেজ
কৃত্তিকা নাদিগ

**কৃত্তিকা নাদিগ** (ইংৰাজী: *Kruttika Nadig*, জন্ম: ১৭ ফেব্ৰুৱাৰী ১৯৮৮) এগৰাকী প্ৰখ্যাত ভাৰতীয় দবা খেলুৱৈ। তেওঁ মহিলা গ্ৰেণ্ডমাষ্টাৰ (WGM) উপাধিধাৰী আৰু ২০০৮ চনত ভাৰতীয় মহিলা দবা ৰাষ্ট্ৰীয় চেম্পিয়নশ্বিপত জয়লাভ কৰি ৰাষ্ট্ৰীয় পৰ্যায়ত বিশেষ স্বীকৃতি লাভ কৰে।

কৃত্তিকা নাদিগে কম বয়সতেই দবা খেলাৰ প্ৰতি আগ্ৰহ দেখুৱায় আৰু ধীৰে ধীৰে ভাৰতীয় দবা পৰিসৰত নিজৰ স্থান দৃঢ় কৰে। তেওঁ ২০০৯ চনত মহিলা গ্ৰেণ্ডমাষ্টাৰ উপাধি লাভ কৰে, যি উপাধি দবা খেলুৱৈৰ বাবে এক উল্লেখযোগ্য সন্মান বুলি গণ্য কৰা হয়। তেওঁৰ সৰ্বোচ্চ ফিডে ৰেটিং আছিল ২৩৮৭, যি অক্টোবৰ ২০০৮ চনত লিপিবদ্ধ হয়।

২০১০ চনত তেওঁ মহিলা বিশ্ব দবা চেম্পিয়নশ্বিপত অংশগ্ৰহণ কৰে, য’ত তেওঁ প্ৰথম ৰাউণ্ডত স্বদেশী খেলুৱৈ হৰিকা দ্ৰোণৱল্লীৰ হাতত পৰাজিত হয়। ইয়াৰ উপৰিও, তেওঁ ২০০৯ চনত মহিলা বিশ্ব দলীয় দবা চেম্পিয়নশ্বিপ আৰু মহিলা এছীয় দলীয় দবা চেম্পিয়নশ্বিপত ভাৰতৰ প্ৰতিনিধিত্ব কৰে। ২০০৩ চনত তেওঁ বিশ্ব যুৱ অনূৰ্ধ্ব–১৬ দবা অলিম্পিয়াডত ভাৰতীয় মহিলা দলৰ সদস্য হিচাপে অংশগ্ৰহণ কৰিছিল।

ক্ৰীড়াজীৱনৰ উপৰিও কৃত্তিকা নাদিগে সাংবাদিকতা ক্ষেত্ৰতো সক্ৰিয় ভূমিকা গ্ৰহণ কৰিছে। তেওঁ বিভিন্ন ৰাষ্ট্ৰীয় সংবাদ মাধ্যমৰ সৈতে জড়িত হৈ কাম কৰিছে আৰু ক্ৰীড়া তথা সাম্প্ৰতিক বিষয়সমূহৰ ওপৰত নিবন্ধ লিখিছে। শিক্ষাজীৱনত তেওঁ জ্যোতি নিবাস কলেজৰ ছাত্ৰী আছিল।

দবা খেলাৰ জৰিয়তে কৃত্তিকা নাদিগে ভাৰতীয় মহিলা খেলুৱৈসকলৰ মাজত এক অনুপ্ৰেৰণা হিচাপে পৰিগণিত হৈছে। তেওঁৰ সফলতাই বহু নবীন মহিলা খেলুৱৈক পেছাদাৰী দবা খেলাৰ দিশে আগবাঢ়িবলৈ উৎসাহ যোগাইছে।

## তথ্যসূত্ৰ

শ্ৰেণী:ভাৰতীয় মহিলা দবা খেলুৱৈ
শ্ৰেণী:জ্যোতি নিবাস কলেজ
নেথা হুছেইন

**নেথা হুছেইন** (; ; জন্ম: ১১ জুন ১৯৯০) এগৰাকী ভাৰতীয় চিকিৎসক আৰু ৱিকিপিডিয়ান। কৰ’ণা ভাইৰাছৰ উৎপত্তি সম্পৰ্কে ৱিকিপিডিয়াত বিয়পা ভুল তথ্যসমূহ ৰোধ কৰিবলৈ তেওঁ আগবঢ়োৱা প্ৰচেষ্টাৰ বাবে তেওঁ বিশেষভাৱে পৰিচিত।

## জীৱন আৰু কৰ্মজীৱন
১৯৯০ চনৰ ১১ জুন তাৰিখে, কেৰেলা ৰাজ্যৰ কুন্নামংগলমত হুছেইনৰ জন্ম হৈছিল। 

তেওঁ ২০১০ চনত ৱিকিপিডিয়াৰ যাত্ৰা আৰম্ভ কৰিছিল, তেতিয়া তেওঁ ভাৰতৰ কোঝিকোড়স্থিত কালিকট চিকিৎসা মহাবিদ্যালয়ৰ প্ৰথম বৰ্ষৰ চিকিৎসা বিজ্ঞানৰ ছাত্ৰী আছিল। ২০১৬ চনত তেওঁ ছুইডেনৰ গোথেনবাৰ্গ বিশ্ববিদ্যালয়ত যোগদান কৰি উচ্চ শিক্ষা গ্ৰহণ কৰে। ২০১৮ চনলৈকে তেওঁ *হাফিংটন পোষ্ট*ত এগৰাকী ব্লগাৰ হিচাপেও কাম কৰিছিল। ২০২০ চনত তেওঁ গোথেনবাৰ্গ বিশ্ববিদ্যালয়ৰপৰা ক্লিনিকেল নিউৰ’ছায়েন্সত পিএইচডি (PhD) ডিগ্ৰী লাভ কৰে। 

২০২০ চনৰ মাজভাগত তেওঁ ইংৰাজী, মালয়ালম আৰু ছুইডিছ ভাষাৰ ৱিকিপিডিয়াত ক’ভিড-১৯ মহামাৰীৰ সৈতে জড়িত প্ৰবন্ধসমূহ সৃষ্টি আৰু পৰিচালনা কৰাত মনোনিৱেশ কৰিবলৈ লয়। তেওঁ ৱিকিপিডিয়াত ক’ভিড-১৯ সম্পৰ্কীয় প্ৰায় ৩০টা প্ৰবন্ধ লিখিছে, যাৰ ভিতৰত 'ক’ভিড-১৯ ৰ বিৰুদ্ধে অপ্ৰমাণিত পদ্ধতিৰ তালিকা' (List of unproven methods against COVID-19) অন্যতম। ইয়াৰ উদ্দেশ্য আছিল ইণ্টাৰনেট আৰু ছচিয়েল মিডিয়া প্লেটফৰ্মত মহামাৰীটোৰ বিষয়ে বিয়পা ভুল তথ্য প্ৰতিৰোধ কৰা।

## বঁটা
২০২০ চনত হুছেইনে উইমেন ইন অ’পেন ছ’ৰ্চ একাডেমী এৱাৰ্ড লাভ কৰে। ৱিকিপিডিয়াত চিকিৎসা বিজ্ঞানৰ জ্ঞান আৰু তথ্য বিয়পোৱা তথা বিতৰণ কৰাৰ ক্ষেত্ৰত তেওঁ আগবঢ়োৱা অৱদানৰ স্বীকৃতি স্বৰূপে তেওঁক এই বঁটা প্ৰদান কৰা হয়। ইয়াৰ উপৰি, ২০২০ চনত তেওঁ ৰাষ্ট্ৰসংঘৰ আনুষ্ঠানিক টুইটাৰ একাউণ্টৰ জৰিয়তে এক সন্মানীয় বিশেষ উল্লেখ লাভ কৰিছিল। ২০২১ চনত, ভাৰ্চুৱেল ৱিকিমেনিয়া সন্মিলনৰ সময়ত ৱিকিপিডিয়াৰ সহ-প্ৰতিষ্থাপক জিম্মী ৱেলছে তেওঁক বৰ্ষশ্ৰেষ্ঠ ৱিকিপিডিয়ান সন্মানীয় উল্লেখ প্ৰদান কৰে।

## প্ৰকাশন
* 
* 

## লগতে চাওক
* ৱিকিপিডিয়া ব্যক্তিসকলৰ তালিকা

## তথ্য উৎস

## বাহ্যিক সংযোগ

* 
* 
* 

শ্ৰেণী:ভাৰতীয় মহিলা বিজ্ঞানী
শ্ৰেণী:জীৱিত ব্যক্তি
শ্ৰেণী:কেৰালাৰ ব্যক্তি
শ্ৰেণী:ৱিকিপিডিয়াৰ সৈতে জড়িত ব্যক্তি
জামিলা বুৱাজ্জা

**জামিলা বুৱাজ্জা**  (আৰবী: جميلة بوعزة; ১৯৩৮ – ১২ জুন ২০১৫), আছিল এজন আলজেৰিয়ান মহিলা উগ্ৰপন্থী, যিয়ে আলজেৰিয়ান জাতীয়তাবাদক সমৰ্থন কৰিছিল আৰু ফৰাচী ঔপনিৱেশিক শাসনৰ বিৰোধিতা কৰিছিল। ১৯৫৭ চনৰ এপ্ৰিল মাহত আলজিয়াৰ্ছৰ কক হাৰ্ডি কেফেৰ টেৰেচত বোমা স্থাপন কৰি চাৰিজন লোকৰ মৃত্যু হোৱাৰ লগতে বহু লোক আহত হোৱা ঘটনাৰ বাবে তেওঁক স্মৰণ কৰা হয়। প্ৰথমতে ফ্ৰান্সৰ সামৰিক আদালতে তেওঁক মৃত্যুদণ্ড দিছিল যদিও অৱশেষত ১৯৬২ চনত ইভিয়ান চুক্তিৰ অধীনত তেওঁক মুকলি কৰি দিয়া হয়।

## জীৱনী
আলজেৰিয়া যুদ্ধৰ সময়ত জামিলাই আলজিয়াৰ্ছৰ ডাক পৰীক্ষা কেন্দ্ৰত কাম কৰিছিল, য'ত ফৰাচী ঔপনিৱেশিক শাসন ব্যৱস্থাৰ সৈতে সম্পূৰ্ণৰূপে একত্ৰিত হৈ আছিল আৰু তেওঁ ফৰাচী-আলজেৰিয়ান সহকৰ্মীসকলৰ মাজত **মিছ চা চা চা** বুলি জনা গৈছিল। জামিলা বৌহাইৰ্ড নিযুক্তি দি তেওঁ এফ এল এন ৰ এগৰাকী সক্ৰিয় সদস্য হৈ পৰে যাৰ উদ্দেশ্য আছিল আলজেৰিয়াৰ স্বাধীনতা।

## কক হাৰ্ডিৰ কাণ্ড
১৯৫৭ চনৰ ২৬ জানুৱাৰীত বুৱাজ্জাক ধনী ফৰাচী আলজেৰিয়ানসকলৰ জনপ্ৰিয় স্থান কক হাৰ্ডি বাৰত বোমা স্থাপন কৰিবলৈ নিৰ্দেশ দিয়া হয়। কোনোমতে তাই চকীদাৰৰ দৃষ্টিৰ পৰা আঁতৰি আহি ভিতৰতে বোমাটো এৰি থৈ যায়। বিস্ফোৰণত চাৰিজন লোকৰ মৃত্যু হোৱাৰ বিপৰীতে প্ৰায় ষাঠিজন আহত হয়। আলজেৰিয়ানসকলে নায়িকা হিচাপে গণ্য কৰা জামিলাক ফৰাচীসকলে সন্ত্ৰাসবাদী হিচাপে গ্ৰেপ্তাৰ কৰে।

২৫ এপ্ৰিলত বুৱাজ্জাক গ্ৰেপ্তাৰ কৰা হৈছিল আৰু তেওঁ বোমাটো স্থাপন কৰা বুলি স্বীকাৰ কৰিছিল। জেৰাৰ পিছত তেওঁক মেইছন-কেৰীৰ কাৰাগাৰত আৱদ্ধ কৰি ৰখা হয়, কৰ্মী জামিলা বৌহিৰেড, জেকলিন গুয়েৰ'ডজ আৰু জোহৰা ড্ৰিফৰ সৈতে। ১৯৫৭ চনৰ জুলাই মাহৰ মাজভাগত হোৱা বিচাৰত বুৱাজ্জা আৰু জামিলা বৌহাইৰ্ড দুয়োকে মৃত্যুদণ্ড দিয়া হয়। বুৱাজ্জাই বোমা বলি হোৱা লোকসকলৰ বাবে দুখ প্ৰকাশ কৰাৰ বিপৰীতে বৌহাইৰ্ডে নিজৰ জাতীয়তাবাদ নিশ্চিত কৰে।

কেইবাবছৰ কাৰাগাৰত থকাৰ পিছত অৱশেষত ১৯৬২ চনত ইভিয়ান চুক্তিৰ পিছত বুৱাজ্জাক মুকলি কৰি দিয়া হয়। ২০১৫ চনৰ ১২ জুনত আলজিয়াৰ্ছত ৭৮ বছৰ বয়সত তেওঁৰ মৃত্যু হয়।

## তথ্যসূত্ৰ

শ্ৰেণী:আলজেৰিয়াৰ ব্যক্তি
শ্ৰেণী:মহিলা উগ্ৰপন্থী
জামিলা বৌহাইৰ্ড

**জামিলা বৌহাইৰ্ড** (আৰবী: جميلة بوحيرد, জন্ম জুন ১৯৩৫) এজন আলজেৰিয়ান জাতীয়তাবাদী উগ্ৰপন্থী, যিয়ে নেচনেল লিবাৰেচন ফ্ৰণ্টৰ সদস্য হিচাপে আলজেৰিয়াত ফৰাচী ঔপনিৱেশিক শাসনৰ বিৰোধিতা কৰিছিল।

১৯৫৭ চনত আলজেৰিয়াৰ আন এগৰাকী বিদ্ৰোহী জামিলা বুৱাজ্জাৰ সৈতে কেফেত বোমা বিস্ফোৰণ কৰি ১১ জন লোকক হত্যা কৰাৰ অভিযোগত দোষী সাব্যস্ত হয়। মৃত্যুদণ্ডৰ শাস্তি প্ৰদান কৰা হয় যদিও আন্তঃৰাষ্ট্ৰীয় পৰ্যায়ত তেওঁক ৰক্ষা কৰাৰ বাবে চলোৱা অভিযানৰ পিছত এই শাস্তি হ্ৰাস কৰা হয় আৰু ১৯৬২ চনত কাৰাগাৰৰ পৰা মুক্তি পায়।

## জীৱনী
জামিলা বৌহাইৰ্ডৰ জন্ম হৈছিল ঔপনিৱেশিক আলজেৰিয়াৰ এটা মধ্যবিত্ত পৰিয়ালত। তেওঁৰ ভাতৃসকল আণ্ডাৰগ্ৰাউণ্ড জাতীয়তাবাদী প্ৰতিৰোধ আন্দোলনৰ সৈতে জড়িত আছিল আৰু জামিলা বৌহাইৰ্ডে ছাত্ৰ কৰ্মী হৈ থকাৰ সময়তে নেচনেল লিবাৰেচন ফ্ৰণ্ট (এফ এল এন)ত যোগদান কৰিছিল। আলজেৰিয়া যুদ্ধৰ সময়ত তেওঁ আলজিয়াৰ্ছত এফ এল এন কমাণ্ডাৰ ছাদি ইয়াচেফৰ যোগাযোগ এজেণ্ট হিচাপে কাম কৰিছিল।

১৯৫৭ চনৰ এপ্ৰিল মাহত কাছবাহত এক বৃহৎ পৰিকল্পিত বিক্ষোভৰ পূৰ্বে ফৰাচীসকলে তেওঁক বন্দী কৰি তথ্যৰ বাবে অত্যাচাৰ কৰে।
জামিলা বৌহাইৰ্ডে কয় যে তেওঁ কোনো ভুল স্বীকাৰ কৰা নাছিল বা এফ এল এনৰ বিষয়ে কোনো গোপনীয় তথ্য প্ৰকাশ কৰা নাছিল।
বৌহিৰেডৰ মতে, মুঠ ১৭ দিন ধৰি এই নিৰ্যাতন চলিছিল।

## গ্ৰেপ্তাৰ আৰু মৃত্যুদণ্ড
১৯৫৭ চনৰ জুলাই মাহত ফৰাচী বসতিপ্ৰধান লোকে সঘনাই অহা-যোৱা কৰা কেফে এখনত বোমা বিস্ফোৰণ কৰাৰ অভিযোগত তেওঁৰ বিৰুদ্ধে আন এজন আলজেৰিয়ান বিদ্ৰোহী জামিলা বুৱাজ্জা নামৰ ১৯ বছৰীয়া সংগীৰ বিৰুদ্ধে অভিযোগ উত্থাপন কৰা হয়।[3]
সেই সময়ত আলজেৰিয়াৰ জাতীয়তাবাদীসকলৰ কাৰ্যৰ প্ৰতি সহানুভূতিশীল ফৰাচী অধিবক্তা জেক ভাৰ্জেছে তেওঁৰ গোচৰৰ কথা শুনি তেওঁক প্ৰতিনিধিত্ব কৰাৰ সিদ্ধান্ত লয়। বিচাৰৰ সময়ত ভাৰ্জেছে জামিলা বৌহাইৰ্ডৰ হৈ জনসংযোগ অভিযান চলাইছিল আৰু ফ্ৰান্স চৰকাৰে নিজেই বোমা বিস্ফোৰণ কৰা বুলি অভিযোগ কৰিছিল। ভাৰ্জেছৰ প্ৰচেষ্টা সত্ত্বেও বৌহিৰেডক দোষী সাব্যস্ত কৰা হয় আৰু গিলোটিনৰ দ্বাৰা মৃত্যুদণ্ড দিয়া হয়।

ভাৰ্জেছে সহযোগীভাৱে এটা আবেদন লিখিছিল যে জামিলা বৌহাইৰ্ডে মৃত্যুদণ্ড লাভ কৰিব নালাগে। সমগ্ৰ আলজেৰিয়া আৰু বিদেশত গঠন হোৱা বিভিন্ন প্ৰতিবাদী গোটে চৰকাৰক তেওঁক হত্যা নকৰিবলৈ লবীং কৰিছিল, য’ত মৰক্কোৰ ৰাজকুমাৰী লালা আইচাও আছিল, যিয়ে ফ্ৰান্সৰ ৰাষ্ট্ৰপতি ৰেনে ক’টিৰ সৈতে যোগাযোগ কৰি বৌহিৰেডক মৃত্যুদণ্ডৰ পৰা ৰক্ষা কৰিবলৈ অনুৰোধ কৰিছিল। ৰক্ষা পোৱাৰ পিছত জামিলা বৌহাইৰ্ডে ১৯৬২ চনলৈকে ৰেইমছ কাৰাগাৰত কাৰাদণ্ড ভুগিছিল। যুদ্ধৰ অন্ত ওচৰ চাপি অহাৰ লগে লগে তেওঁক আন বহুতো আলজেৰিয়ান বন্দীৰ সৈতে মুকলি কৰি দিয়া হয়।

ভাৰ্জেছে ফ্ৰান্সৰ ঔপনিৱেশিক চৰকাৰৰ লক্ষ্য হৈ পৰা বুলি দাবী কৰিছিল, যিয়ে তেওঁৰ বিৰুদ্ধে কেইবাটাও ব্যৰ্থ হত্যাৰ চেষ্টা চলাইছিল, য'ত তেওঁৰ এপাৰ্টমেণ্টত ৰখা বোমা আৰু তেওঁৰ গাড়ীত আন এটা বোমা আছিল। 

## যুদ্ধৰ পিছৰ জীৱন
আলজেৰিয়াৰ স্বাধীনতাৰ এবছৰৰ পিছত জামিলা বৌহাইৰ্ড আৰু ভাৰ্জেছে বিবাহপাশত আবদ্ধ হয়, তেতিয়ালৈকে ভাৰ্জেছে ইছলাম ধৰ্ম গ্ৰহণ কৰি প্ৰথম নাম মনছুৰ গ্ৰহণ কৰে। দম্পতীহালৰ দুটা সন্তান আছিল মেৰিয়াম আৰু লিছ ভাৰ্জেছ। ১৯৭০ চনত বৌহাইৰ্ডে সাত বছৰ একেলগে থকাৰ পিছত ভাৰ্জেছৰ পৰা পৃথক হয়। তেওঁ স্বাধীন আলজেৰিয়াত আলজেৰিয়ান মহিলা সংস্থাৰ অধ্যক্ষ হৈছিল আৰু আলজেৰিয়াৰ ৰাষ্ট্ৰপতি আহমেদ বেন বেলাৰ সঘনাই সমালোচক আছিল।

জামিলা বৌহাইৰ্ডে এতিয়া আলজিয়াৰ্ছত থাকে, আৰু ২০১৯ চনৰ আলজেৰিয়াৰ প্ৰতিবাদকে ধৰি কেইবাটাও কাৰণত প্ৰতিবাদ আৰু সমদলত অংশগ্ৰহণ কৰি আছে।
## তথ্যসূত্ৰ

শ্ৰেণী:আলজেৰিয়াৰ ব্যক্তি
শ্ৰেণী:মহিলা উগ্ৰপন্থী